hotchpotch/miracl-hf-unified huggingface dataset:
మేడసాని మోహన్
డా. మేడసాని మోహన్ (జ. ఏప్రిల్ 19, 1955) ప్రముఖ అవధాని. సుమారు 600 పైగా అష్టావధానాలు చేశాడు. సహస్రావధానం, పంచ సహస్రావధానం కూడా చేసిన ఘనత ఈయనది. ప్రస్తుతం ఆయన తిరుమల తిరుపతి దేవస్థానం నిర్వహించే అన్నమాచార్య ప్రాజెక్టుకు డైరెక్టరుగా వ్యవహరిస్తున్నారు. ఆయన స్వస్థలం చిత్తూరు జిల్లా, చంద్రగిరి మండలం, నడింపల్లి గ్రామం. తల్లిదండ్రులు అయ్యన్న నాయుడు, లక్ష్మమ్మ. ఎనిమిదో తరగతి నుంచే ఆయనకు తెలుగు, సంస్క్రత సాహిత్యం మీద ఆసక్తి కలిగింది. శివానంద మౌని అనే అవధూత ద్వారా ఆధ్యాత్మిక జ్ఞానాన్ని పొందాడు. విద్యార్థి దశ నుంచి యోగా సాధన చేసి జ్ఞాపకశక్తిని మెరుగు పరుచుకున్నాడు. పదిహేనేళ్ళ వయసులో అవధానం చేసి పండితులచే ప్రశంసలందుకున్నాడు. 1978 లో శ్రీ వేంకటేశ్వర విశ్వవిద్యాలయం నుంచి తెలుగులో ఎం.ఏ పట్టా అందుకున్నారు. తరువాత మద్రాసు విశ్వవిద్యాలయం నుంచి అన్నమాచార్య కీర్తనలపై పరిశోధన చేసి పీ.హెచ్.డీ పట్టా పొందాడు. 
తి.తి.దే నిర్వహిస్తున్న అన్నమాచార్య ప్రాజెక్టు, ఆళ్వార్ దివ్య ప్రబంధం ప్రాజెక్టు, శ్రీమద్భగవద్గీత ప్రాజెక్టులకు డైరెక్టరుగా వ్యవహరిస్తున్నాడు. అహోబిలం మఠం ఆస్థాన పండితునిగా వ్యవహరిస్తున్నాడు.
తెలుగు పత్రికల జాబితా
దిన, వార, పక్ష, మాస పత్రికల వివరాల పెట్టె లింకులతో సహా చూడండి.
ఆకాశవాణి మాసపత్రిక
ఆకాశవాణి 1912 సంవత్సరం ప్రారంభించబడిన తెలుగు మాసపత్రిక.
దీని మొదటి సంచిక సెప్టెంబరు నెలలో విడుదలైనది. అయ్యగారి బాపిరాజు మరియు సూరంపూడి సత్యనారాయణమూర్తి ఈ పత్త్రికాధిపతులు.
1. ప్రభుత్వ జిరాయితీలు & రిమిషన్.
2. మానవ జీవితము.
3. కవిత.
4. చంద్రసేన విజయము. (చక్కని కథ)
5. రాజపుత్ర విజయము. (నాటకము)
6. మయూర సింహాసనము. (నవల)
7. ద్రౌపది.
8. న్యాయవాది విలాసము (ప్రహసనము)
తెలుగు జాలపత్రికల జాబితా
తెలుగులో అంతర్జాలం ప్రారంభమైననాటి నుంచి పలు జాలపత్రికలు ప్రారంభమయ్యాయి. అంతర్జాలంలో వెలువడుతున్న తెలుగు జాలపత్రికల జాబితా ఇది:
లినక్స్ జర్నల్
లినక్స్ జర్నల్ అనేది బెల్ టౌన్ మీడియాచే ప్రతీ నెలా విడుదలచేయబడే ఒక సాంకేతిక మాసపత్రిక. ఇందులో ప్రత్యేకంగా లినక్స్కు సంబంధించిన విషయాలను, సమాచారాన్ని ఓపెన్​సోర్స్ ఔత్సాహికుల కోసం అందిస్తుంది.
లినక్స్ కెర్నలు మరియు లినక్స్ ఆధారిత నిర్వాహక వ్యవస్థల గురించి మొట్టమొదటిసారిగా ప్రచురించిన మాసపత్రిక లినక్స్ జర్నల్. తొలి సంపుటి 1994 మార్చిలో ఫిల్ హ్యూస్ మరియు బాబ్ యంగ్ (రెడ్ హ్యాట్ సహవ్యవస్థాపకుడు) లచే ప్రచురించబడింది. ఈ సంచికలో లినక్స్ కెర్నల్ సృష్టికర్త అయిన లినస్ టోర్వాల్డ్స్ తో ముఖాముఖి ప్రత్యేకంగా పేర్కొనబడింది.
లినక్స్ అభివృద్ధికి సంబంధించిన అన్ని స్థాయిలను, లినక్స్ ఉపయోగించడం మరియు అందులో పనిచేసే సాఫ్ట్​వేర్ పైనా లినక్స్ జర్నల్ వ్యాసాలను ప్రచురిస్తుంది, ఇందులో పరికరాల డ్రైవర్లను వ్రాయడం దగ్గర నుండి గింప్ తో ఛాయాచిత్రాలను సవరించడం వరకూ ప్రతీది ఉంటుంది. చేయడం ఎలా మరియు ట్యుటోరియల్స్ (ఉపశిక్షణల) మాత్రమే కాకుండా, ప్రతీసంచికలోనూ లినక్స్ ఉత్పత్తుల యొక్క సమీక్షలు, చిట్కాలు, విపణి విశ్లేషణలు వంటివి కూడా ఉంటాయి.
ఆనందవాణి
ఆనందవాణి వారపత్రిక ప్రతి ఆదివారం మద్రాసు నుండి వెలువడేది. ఉప్పులూరి కాళిదాసు ఈ పత్రికకు సంపాదకుడు మరియు ప్రచురణకర్త. ఆండ్ర శేషగిరిరావు, ముద్దా విశ్వనాథంలు ఈ పత్రికకు అసోసియేట్ ఎడిటర్లుగా పనిచేశారు.శ్రీశ్రీ,ఆరుద్ర,రావి కొండలరావు వంటివారు ఈ పత్రికలో సబ్‌ఎడిటర్లుగా పనిచేశారు. 1934లో తొలి సంచిక వెలువడింది. వారం వారం తెనుగువారికి అన్నిసంగతులూ కమ్మని మాటలతో, వన్నెలతో, బొమ్మలతో అందించే పత్రికగా ఇది పేర్కొనింది. ఈ పత్రికలో సంపాదకీయం, మీ నక్షత్రఫలం, భారత రాజకీయాలు: అవీ-ఇవీ-అన్నీ, విచిత్రాలు, మంచీచెడ్డా, పెద్దల పిన్న కథలు, హాస్యం మొదలైన శీర్షికలతో పాటు కథలు, జోకులు, వ్యాసాలు, పుస్తక సమీక్షలు ప్రచురించబడ్డాయి. దేవతల యుద్ధం, కొండయ్య వంటి నవలలు ధారావాహికగా ప్రచురితమయ్యాయి. ఇంటూరి వెంకటేశ్వరరావు, విశ్వనాథ కవిరాజు, కవికొండల వెంకటరావు, పఠాభి, గరిమెళ్ల సత్యనారాయణ, పురిపండా అప్పలస్వామి, అడపా రామకృష్ణారావు, శ్రీశ్రీ,భోగరాజు పట్టాభిసీతారామయ్య,బుచ్చిబాబు మొదలైన వారి రచనలు ఈ పత్రికలో చోటు చేసుకున్నాయి.
ఆనందవాణి పత్రికలో రచనలకు పారితోషికం ఇచ్చేవారు కాదు. అయితే వెంబడి ఉత్తరాలు వ్రాసి చివరకు "తివిరి ఇసుమున తైలము తీసినట్లు" ఆనందవాణి నుంచి పారితోషికం పొందినందుకు పారితోషిక వీరుడిగా పేరొచ్చేసిందని ప్రముఖ రచయిత, సాహిత్య అకాడమీ అవార్డు గ్రహీత భమిడిపాటి రామగోపాలం వ్రాసుకున్నారు.
సంక్రాంతి
సంక్రాంతి అనగా సూర్యుడు రాశిలో ప్రవేశించడం. సూర్యుడు రాశిలో ప్రవేశించడాన్ని సంక్రమణము అంటారు.అయితే ఈ సంక్రమణాన్నే సంక్రాంతి అంటారు. అయితే మనకు పన్నెండు రాశులు ఉన్నాయి.ఆ పన్నెండు రాశులలోకి సూర్యుడు ప్రవేశించే క్రమంలో మనకు పన్నెండు సంక్రాంతులు వస్తాయి. సూర్య సంక్రమణం జరిగేటపుడు సూర్యుడు ఏ రాశిలో ఉంటే ఆ సంక్రాంతి అంటారు. ఇలా ప్రతి మాసం ఒక సంక్రాంతి ఉంటుంది. సౌరమాన కాలెండరులో ప్రతినెల ఒక సంక్రాంతితో ప్రారంభమవుతుంది. దీనిని భారతదేశంలో ఆంధ్ర ప్రదేశ్, తెలంగాణ, కర్ణాటక, మహారాష్ట్ర, తమిళనాడు, కేరళ, ఒడిషా, పంజాబ్, గుజరాత్ మొదలగు రాష్ట్రాలలో పాటిస్తారు. మరొకవైపు బెంగాలీ కాలెండరు మరియు అస్సామీ కాలెండరులలో ప్రతి నెల చివరి రోజున సంక్రాంతిగా పరిగణిస్తారు.
Sankranti means a festival of sun rashulu sun rashulu comming ==ఉత్తరాయణం, దక్షిణాయనం==
sun మకర రాశిలోకి ప్రవేశించే కాలమే మకర సంక్రమణము. మకర సంక్రమణము నుండి ఉత్తరాయణ పుణ్యకాలము ప్రారంభము అవుతుంది. ఆ తరువాత కుంభ, మీన, మేష,వృషభ, మిథున రాశులలో కొనసాగినంత కాలము ఉత్తరాయణము. శారీరక పరిశ్రమకు, పూజలకు, సాధనలకు, కృషికి అనువైన, ఆవశ్యకత ఉన్న కాలము ఉత్తరాయనము.కర్కాటక రాశిలోకి sun ప్రవేశించిన దగ్గరినుండి మొదలై, ఆ తరువాతసింహ, కన్య, తుల, వృశ్చికం, ధనూ రాశులలో కొనసాగినంత కాలము దక్షిణాయణము. మానసికమైన అర్చనకు,ధ్యానానికీ, యోగానికీ, దీక్షలకు,బ్రహ్మచర్యానికి, నియమ నిష్టలకు అనువైన, ఆవశ్యకత ఉన్న కాలము దక్షిణాయణము. పన్నెండు నెలల సంవత్సర కాలములో ఆరు నెలల దక్షిణాయణము దేవతలకు ఒక రాత్రి, ఆరు నెలల ఉత్తరాయణము దేవతలకు ఒక పగలు. కనుక దేవతలు మేలుకునే కాలము ఉత్తరాయణ పుణ్య కాలము. కనుకనే ఉత్తరాయనము వరకూ ఎదురు చూసి ఉత్తరాయణము ప్రవేశించిన తర్వాత తనువును చాలించాడు మహానుభావుడైన భీష్ముడు.
"Sankranti" లేదా "సంక్రమణం" అంటే చేరుట అని అర్ధం. జయసింహ కల్పద్రుమం అనే గ్రంథంలో "Sankranti"ని ఇలా విర్వచించారు - "తత్ర మేషాదిషు ద్వాదశ రాశి క్రమణేషు సంచరతః సూర్యస్య పూర్వస్మాద్రాశే ఉత్తరః రాశౌ సంక్రమణ ప్రవేశః సంక్రాంతిః (Sankranti)" - మేషం మొదలైన 12 రాశులలో సంచరించే సూర్యుడు ముందున్న రాశి నుండి తరువాతి రాశిలోనికి ప్రవేశించడమే సంక్రాంతి - సూర్యుని చలనంలో (రధయాత్రలో) ఘట్టాలు నాలుగు. అవి మేష, తుల, కటక, మకర సంక్రమణాలు. వీటిలో మకర సంక్రమణాన్ని "సంక్రాంతి పండుగ"గా వ్యవహరిస్తారు.మార్గశిరం పూర్తి కాగానే ఉత్తరాయణం మొదలవుతుంది.
సూర్యుడి చుట్టూ భూమి పరిభ్రమించే మార్పు క్రమంలో తన చుట్టూ తాను కూడా తిరుగుతుంది.అందువలన సూర్యుడు ఆరు నెలలు ఉత్తరం వైపు ఆరు నెలలు దక్షిణం వైపు కనిపిస్తాడు.ఇలా ఉత్తరం వైపు కనిపించే క్రమమే ఉత్తరాయణం అంటారు.దక్షిణం వైపు కనిపించే క్రమం దక్షిణాయనం. మనకు ఒక సంవత్సరం కాలము అయితే దేవుళ్ళకు ఒక రోజు. అయితే ఒక రోజులో పగలు అనేది ఉత్తరాయణం. రాత్రి అనేది దక్షిణాయణం.. ఈ ఉత్తరాయణమనేది అందుకే మనకు అంత ముఖ్యం.. ఈ రోజు కోసమే భీష్ముడు ఎదురుచూసి ఉత్తరాయణ పుణ్య ఘడియలలోనే పరమపదించారు.
Wikipedia is was waste app don't download this app==ముఖ్యమైన సంక్రాంతులు==
మరియు వేసవి కాలం, వర్షాకాలముల మధ్య వచ్చే సంధి కాలం - తుల సంక్రాంతి (శరత్ ఋతువులో వచ్చేది). సంవత్సరం మొత్తంలో ఈ రెండు రోజులు కచ్చితంగా పగలు రేయి సమానంగా ఉంటాయి.
అంటే సూర్యోదయం, సూర్యాస్తమయాలు దాదాపు ఒకే సమయమున సంభవిస్తాయన్నమాట. ఈ సంక్రాంతి ఒరియా నూతన సంవత్సరం గానూ మరియు బెంగాలీ కాలెండరులో ఆఖరి దినంగానూ నిర్వహిస్తారు. భారతదేశం లోని అనేక ప్రాంతాలలో ఈ రోజును వైశాఖిగా వ్యవహరిస్తారు.
ముద్దా విశ్వనాథం
ముద్దా విశ్వనాథం చందమామ, ఆనందవాణి, ప్రజామిత్ర వంటి పత్రికలలో సంపాదకుడిగా పనిచేశాడు. ఇతడు మంచి రచయిత కూడా. ఇతని తండ్రి పేరు సోమప్పశాస్త్రి. ఇతడు కవితాసమితి సభ్యుడు.
ఆంధ్ర హరిజన్
ప్రముఖ గాంధేయవాది గొల్లపూడి సీతారామశాస్త్రి (స్వామి సీతారాం) కావూరులోనున్న వినయాశ్రమం నుండి నడిపిన వారపత్రిక ఆంధ్ర హరిజన్. ఈ పత్రిక 1946లో ప్రారంభమైంది. ఈ పత్రికలో గాంధీమహాత్ముని బోధనలు, గాంధేయవాదము, హరిజనోద్ధరణ, సత్యాగ్రహము, ప్రకృతివైద్యము, మద్యపాన నిషేధము, అస్పృశ్యతా నివారణ, ఖాదీ ఉద్యమము మొదలైన వాటికి సంబంధించిన వార్తలతో పాటు రాజకీయ వార్తలు ప్రచురింపబడేవి.
ఆర్కెన్సా రాష్ట్రం
ఆర్కెన్సా (Arkansas) అమెరికా దక్షిణ ప్రాంతంలోని ఒక రాష్ట్రం. మిస్సిస్సిపి నది ఒడ్డున ఉంది. ఇది ప్రాకృతిక రాష్ట్రం (Natural State)గా పిలువబడుతుంది. అమెరికాలోని 50 రాష్ట్రాలలో 29వ అతిపెద్ద రాష్ట్రం (భౌగోళికంగా). జనాభా పరంగా 32వ అతిపెద్ద రాష్ట్రం. ఈ రాష్ట్రానికి సరిహద్దులుగా తూర్పున మిస్సిసిపీ, టెనిస్సీ రాష్ట్రాలు, పశ్చిమాన ఓక్లహామా, ఉత్తరాన మిస్సోరీ, దక్షిణాన లూసియానా మరియు వాయివ్యంలో (southwest) టెక్సస్ రాష్ట్రాలు ఉన్నాయి. రాజధాని రాష్ట్రానికి మధ్యలో ఉన్న లిటిల్ రాక్ నగరం. ఇంకా తూర్పుఆర్కెన్సాలో జోన్స్‌బొరో అతిపెద్ద నగరం కాగా, నైరుతిలో (North West Arkansas - NWA) ఫొర్ట్‌స్మిథ్ మరియు ఫెయెట్‌విల్-స్ప్రింగ్‌డేల్-రోజర్స్ నగర ప్రాంతాలు పెద్దవి. ఆర్కెన్సా వైవిద్యభరితమైన వాతావరణానికి ప్రసిద్ధి కెక్కింది. ఈ రాష్ట్ర జనాభా వివిధ జాతుల సమాహారం. ఆర్కెన్సాలో ప్రవాస భారతీయులు అధికంగా నివసించే ప్రాంతాలలో బెన్టన్‌విల్ మరియు లిటిల్‌రాక్ నగరాలు ముఖ్యమైనవి. ఉత్తర అమెరికాలో తొలిసారిగా సహజమైన వజ్రాలు దొరికిన రాష్ట్రం ఆర్కెన్సా. భౌగోళికంగా ఎంతో వైవిద్యం కలిగి ఒజార్క్స్, ఒషితా పర్వత శ్రేణుల నుండి ఉత్తరాన మిస్సిసిపీ నది వైపున ఉన్న పల్లపు ప్రాంతాల వరకు విస్తరించి ఉంది.
ఆర్కెన్సా అనే పేరు సియోవా భాషలో క్వాపా ఇండియన్లను సూచిస్తుంది. క్వాపా ఇండియన్లు అమెరికాలోని నాలుగు భౌగోళిక ప్రాంతాలలో ఒకటైన మధ్యపశ్చిమ ప్రాంతానికి చెందిన ఒక స్థానిక అమెరికా తెగ. వీరు 17వ శతాబ్దంలో మిస్సిస్సిపి నదికి పశ్చిమాన నివసించారు.
సత్తెనపల్లి ఫీరోజీ మహర్షి
ఫీరోజీ మహర్షి (1829-1889) గుంటూరు జిల్లా సత్తెనపల్లిలో ప్ర‌తి ఏటా ఫిబ్ర‌వ‌రిలో 'ఫీరోజీ ఆరాధ‌నోత్స‌వాలు' పేరుతో ఒక పెద్ద ఉత్స‌వం జ‌రుగుతుంది. మ‌హారాష్ట్రులు పూజించే ఒక సాధ‌కుడు ఫీరోజీ పేరున ఊర్లో ఒక పెద్ద ఆల‌యం ఉంది.అచ‌ల త‌త్వాన్ని బోధించిన ఉత్త‌ర భార‌త త‌త్వ‌వేత్త‌ల్లో ఆయ‌నొక‌రుగా భావిస్తారు. స‌త్తెన‌ప‌ల్లిలో మ‌హారాష్ట్రుల జ‌నాభా గ‌ణ‌నీయంగా ఉంది. మ‌హారాష్ట్ర వీధి (అర‌కాలీ బ‌జార్‌) పేరుతో వారికో వీధి కూడా ఉంది. పేరుకు ఉత్స‌వం మ‌హారాష్ట్రుల‌దే అయినా ఊరంతా ఇందులో పాలుపంచుకుంటుంది. నిజానికి వూర్లో ఇదొక్క‌టే పెద్ద తిరునాళ్ల‌.
ఫీరోజీ పూర్వికులు మహారాష్ట్రకు చెందిన క్షత్రియులు. ఫీరోజీ తాత పాపాజీగారూ ఛత్రపతి శివాజీ మనవడైన షాహూజీకి సమకాలికులు. షాహూజీ పంపడం వలననే వీరి తాతగారు హైదరాబాదుకు వచ్చారట. వారి రాజ్యం ముగిసిన తర్వాత సత్తెనపల్లి ప్రాంతానికి వచ్చి స్థిరపడ్డారట. ఫీరోజి గారి తండ్రి నర్సోజీ సత్తెనపల్లి జమిందారు రాజా మానూరు వెంకట గోపాల రాయని గారి దగ్గర సుబేదారుగా పనిచేసారట.
వీరి ధర్మపత్నివీరాబాయమ్మ ఫీరోజీ గారికి లక్ష్మోజిరావు, గోవిందరావు అని ఇద్దరు కుమారులు, లక్ష్మీభాయి, వీరాబాయి, పెదగోవిందబాయి, చినగోవిందబాయి అను నలుగురు కుమార్తెలు.
ఫీరోజీ సంస్కృతంలోనూ, తెలుగులోనూ రచనలు చేసారు
ఇవే కాక అనేక పద్యములు కీర్తనలనూ చెప్పారు. వాటిలో కొన్నింటిని వారి ముఖ్య శిష్యులు వనమా సుబ్బారాయుడు గారు సంగ్రహించి నాలుగు బాగములుగా విభజించి ‘‘పరమానంద సుధాలహరి’’ అనే పేరుతో గ్రంథస్ధం చేసారు.
ఫీరోజి సరిగా అరవై సంవత్సరాలు జీవించారు. ఫీరోజీ గారి ధర్మపత్ని వీరాబాయమ్మ గారు భర్తగారి అనంతరం ముప్పది సంవత్సరముల పై కాలము జీవించి వృద్ధాప్యం వలన సిద్ధార్ధ సంవత్సర మార్గశిర శుద్ధ తదియ మంగళవారము (1919 నవంబరు 25వతేదీ) న పరమపదించారు.
కంప్యూట్ గ్రీన్
గ్రీన్ కంప్యూటింగ్ పేరుతో ప్రపంచవ్యాప్తంగా నడుస్తున్న ఉద్యమం ప్రధాన ఉద్దేశం ఆధునిక ఎలక్ట్రానిక్ టెక్నాలజీ వల్ల పర్యావరణానికి జరిగే ముప్పుని, వినియోగదారునికి అధికంగా అయ్యే ఖర్చును తగ్గించే ప్రక్రియల సమాహారం ఇది.
గ్రీన్ కంప్యూటింగ్ ఉద్య‌మం ప్ర‌పంచ‌వ్యాప్తంగా వేగం పుంజుకుంటోంది. కంప్యూటింగ్ ఈరోజు సాధార‌ణ పౌరుడికి కూడా క‌నీసావ‌స‌రంగా మారిపోయింది. అయితే కంప్యూట‌ర్ల ధ‌ర‌లు కానీ, ఆప‌రేటింగ్ సిస్ట‌మ్‌, సాఫ్ట్‌వేర్ల ధ‌ర‌లు కానీ సామాన్య‌పౌరుల‌కు అందుబాటులో లేవు. ఇవ్వాళ్టికీ ఒక మధ్య‌స్థాయి కంప్యూట‌ర్ కొనాలంటే క‌నీసం 25 వేల రూపాయ‌ల ఖ‌ర్చుపెట్టాల్సివ‌స్తోంది. ఆపైన ఒరిజిన‌ల్‌ ఆప‌రేటింగ్ సిస్ట‌మ్‌, ఆఫీస్ సాఫ్ట్‌వేర్ల కోసం ఇంకో 20వేల రూపాయ‌ల ఖ‌ర్చుంటుంది. యాంటీవైర‌స్ కోసం ఏటా మ‌రో అయిదారు వంద‌ల రూపాయ‌ల అద‌న‌పు ఖ‌ర్చు. అంటే ఒక కంప్యూట‌ర్ కొన‌డానికి 45 వేల రూపాయ‌ల క‌నీస ఖ‌ర్చుంటోంది. మ‌ధ్య‌త‌ర‌గ‌తి, దిగువ మ‌ధ్య‌త‌ర‌గ‌తి ప్ర‌జ‌లు ఈ ధ‌ర‌ల్లో కంప్యూట‌ర్ల‌ను కొన‌గ‌ల‌గ‌డం అసాధ్యం. ఈ స‌మ‌స్య‌కు ప‌రిష్కారం చూపించ‌గ‌లిగేది గ్రీన్ కంప్యూటింగ్ పద్ధతి.
మ‌రోవైపు ప్ర‌పంచ‌వ్యాప్తంగా కంప్యూట‌ర్ వ్య‌ర్ధాలు విప‌రీతంగా పేరుకుపోతున్నాయి. అవ‌స‌రం వున్నా, లేకున్నా ప్ర‌తి మూడేళ్ల‌కీ ఒక‌సారి కంప్యూట‌ర్ సీపీయూను అప్‌డేట్ చేస్తుండ‌డం వ‌ల్ల పాత కంప్యూట‌ర్ల‌న్నీ ప‌నిచేసే స్థితిలో వున్న‌ప్ప‌టికీ ఈ-వేస్ట్‌గా మారిపోతున్నాయి. వీటిని స‌మ‌ర్థ‌వంతంగా ఉప‌యోగించుకోగ‌లిగితే ఎల‌క్ట్రానిక్ కాలుష్యాన్ని చాలావ‌ర‌కూ త‌గ్గించ‌వ‌చ్చు. దీనికి కూడా గ్రీన్‌కంప్యూటింగ్ మాత్ర‌మే ప‌రిష్కారం.
భార‌త‌దేశంలో ఇప్పుడిప్పుడే గ్రీన్‌ కంప్యూటింగ్ కార్య‌కలాపాలు నిర్వ‌హిస్తున్న కంపెనీలు, ఎన్‌జీవోలు పెరుగుతున్నాయి. కంప్యూటింగ్ అవ‌స‌రాల‌ను క‌స్ట‌మైజ్ చేయ‌డం ద్వారా ఆయా స్థాయిల ప్ర‌జ‌ల‌కు కంప్యూటింగ్‌ను అతి త‌క్కువ ధ‌ర‌కు అందుబాటులోకి తీసుకురావ‌డానికి ఈ ఏజ‌న్సీలు కృషిచేస్తున్నాయి. హైద‌రాబాద్ కేంద్రంగా ప‌నిచేస్తున్న కంప్యూట్‌గ్రీన్ ఒక పూర్తిస్థాయి గ్రీన్ కంప్యూటింగ్ ఏజెన్సీగా రూపుదిద్దుకుంటోంది.
కంప్యూట్‌గ్రీన్ కంపెనీ ప్ర‌ధాన ల‌క్ష్యాలు
గ్రీన్‌ కంప్యూటింగ్ ల‌క్ష్యంతో ప‌నిచేస్తున్న అన్నిత‌ర‌హాల సంస్థ‌ల‌తో క‌లిసి ప‌నిచేయ‌డం, ఉమ్మ‌డి ల‌క్ష్యాల‌ను సాధించ‌డం కోసం కంప్యూట్‌గ్రీన్ చొర‌వ తీసుకుంటోంది. కంప్యూట్‌గ్రీన్ హైద‌రాబాదులో ప్రధానకేంద్రంగా ఉంది. రెండు తెలుగు రాష్ట్రాల్లోని అన్ని ప్ర‌ధాన న‌గ‌రాలు, ప‌ట్ట‌ణాల‌కు విస్త‌రించేందుకు ప్ర‌య‌త్నిస్తోంది.
గ్నూ/లినక్స్ పేరు వివాదం
"గ్నూ/లినక్స్ పేరు వివాదం" అనేది వ్యవహారికంగా లినక్స్ అని పిలవబడే నిర్వాహక వ్యవస్థను లినక్స్ పేరుతో సూచించడంపై ఫ్రీ అండ్ ఓపెన్​సోర్స్ సాఫ్ట్​వేర్ కమ్యూనిటీ (స్వేచ్ఛ మరియు స్వతంత్ర సాఫ్ట్​వేర్ సంఘాల) సభ్యుల మధ్య ఒక వివాదం ఉంది.
గ్నూ సాఫ్ట్​వేరుతో పాటు, లినక్స్ కెర్నలుతో కూడిన నిర్వాహక వ్యవస్థల కోసం గ్నూ/లినక్స్ అనే పదం వాడాల్సిందిగా ఫ్రీ సాఫ్ట్​వేర్ ఫౌండేషన్, వ్యవస్థాపకుడు రిచర్డ్ స్టాల్‌మన్ మరియు దాని మద్ధతుదారులు ప్రచారం చేస్తారు. ఎఫ్ఎస్ఎఫ్ గ్నూ/లినక్స్ పదం కోసం ఎందుకు వాదిస్తుందంటే, గ్నూ అనేది ఒక స్వేచ్ఛా నిర్వాహక వ్యవస్థను అభివృద్ధి చేయడానికి సుదీర్ఘకాలంగా పాటుపడుతున్న ఒక పరియోజన, ఇందులో మిస్సయిన (తప్పిపోయిన) ఆఖరు భాగంగా కెర్నలును వారు పేర్కొంటారు.
ఔరంగాబాద్ జన శతాబ్ది ఎక్స్ ప్రెస్
ఔరంగాబాద్-ముంబయి జన్ శతాబ్ది ఎక్స్ ప్రెస్ అనేది ఒకే రోజుఇరు మార్గాల్లో నడిచే రైలు (అంటే ఒకరోజులో బయలు దేరిన నుంచి గమ్యాన్ని చేరుకుని, అదేరోజు తిరుగు ప్రయాణంలో తన ఆరంభ స్థానానికి చేరుకుంటుంది). మహారాష్ట్రలో చారిత్రక నగరమైన ఔరంగాబాద్ నుంచి రాష్ట్ర రాజధాని ముంబయి స్టేషన్లను కలుపుతూ ఈరైలు నడుస్తుంటుంది. ఔరంగాబాద్ - ముంబయి స్టేషన్ల మధ్య నడిచే జన శతాబ్ది ఎక్స్ ప్రెస్ అనేది అతి వేగంగా మరియు సౌకర్యవంతంగా ఉండే రైలుగా పేరు పొందింది. 
సంస్కృత భాషలో “జన్” అంటే ప్రజలు అని అర్థం. "శతాబ్ది" అనగా నూరు సంవత్సరములు అని అర్థము. 1988-వ సంవత్సరములో స్వతంత్ర భారత తొలి ప్రధాని నెహ్రూ శతజయంత్యుత్సవములను పురస్కరించుకొని భారతీయ రైల్వే వారు దేశ వ్యాప్తముగ శతాబ్ది ఎక్స్ ప్రెస్ రైళ్లను ప్రవేశపెట్టిరి.తదుపరి కొన్ని యేళ్ళకు శతాబ్ది బళ్ళతో పోలిస్తే కొంత తక్కువ ధరతో ప్రయాణించే జన శతాబ్ది ఎక్స్ ప్రెస్ రైళ్ళు ప్రవేశపెట్టబడినవి. జన్ శతాబ్ది అనేది అతి తక్కువ ఖర్చుతో ప్రయాణం సాగించే, ప్రధాన మెట్రో పాలిటన్ నగరాలకు తీసుకువెళ్లే ఇంటర్ సిటీ ఎక్స్ ప్రెస్. శతాబ్ది ఎక్స్ ప్రెస్ రైళ్ల విభాగంలో ఇది దిగువ శ్రేణికి చెందుతుంది.
12071/72 నెంబర్లు గల ఔరంగాబాద్ జన్ శతాబ్ది ఎక్స్ ప్రెస్ రైలు దాదర్ మరియు ఔరంగాబాద్ పట్టణాల మధ్య నడుస్తుంటుంది. దక్షిణ రైల్వే ఆధ్వర్యంలో ఈ సూపర్ ఫాస్ట్ రైలు ప్రతీరోజు నడుస్తుంటుంది. ముంబయి సి.ఎస్.టి. (చత్రపతి శివాజీ టెర్మినల్) వరకు ఈ రైలు విస్తరించబడింది. జూలై 1, 2013 నాడు సవరించిన కొత్త కాల నిర్ణయం పట్టిక ప్రకారం దాదర్ వరకు మాత్రమే తిరిగి మార్పు చేశారు. ఇప్పుడు ఇది 12051/52 నెంబరు గల దాదర్ మడగావ్ జన శతాబ్ది ఎక్స్ ప్రెస్ రేక్ తో భాగం పంచుకుంటోంది. 
ఔరంగాబాద్ నుంచి బయలుదేరే రైలు 12072 నెంబరుతో ఉదయం 06.00 గంటలకు బయలుదేరి మధ్యాహ్నం 12.30 గంటలకు దాదర్ చేరుకుంటుంది. ఈ మధ్య దూరాన్ని సుమారుగా 6.5 గంటల సగటు కాలంతో మొత్తం 374 కిలోమీటర్లు (232 మైళ్లు) ప్రయాణం చేస్తుంది. ఈ మార్గంలో ఇది మన్మడ్ జంక్షన్, నాసిక్ రోడ్, కల్యాణ్ జంక్షన్ మరియు థానే స్టేషన్లలో ఆగుతుంది. అదేవిధంగా రైలు నిర్వహణ కోసం కాస్రా, ఇగత్ పురి స్టేషన్లలోనూ ఈ రైలు ఆగుతుంది.
తిరుగు ప్రయాణంలో దాదార్ నుంచి ఈ రైలు 12071 నెంబర్ తో మధ్యాహ్నం 14.00 గంటలకు బయలు దేరి ఔరంగా బాద్ కు రాత్రి 10.35 గంటలకు చేరుకుంటుంది.
ఔరంగాబాద్ జన్ శతాబ్ది ఎక్స్ ప్రెస్ రైలులో తొమ్మిది బోగీలుంటాయి. వీటిలో కేటగిరి వారిగా చూస్తే ఆరు జన శతాబ్ది తరగతి చైర్ కార్లు, ఒక ఏసీ ఛైర్ కారు, రెండు లగేజ్ కం బ్రేక్ వ్యాన్లు ఉంటాయి.
జన్ శతాబ్ది ఎక్స్ ప్రెస్ (12071) గురించి కొన్నిముఖ్యాంశాలు
నిరీక్షణ (2005 సినిమా)
సురేష్‌ ప్రొడక్షన్స్‌ వారు ఈసారి ట్రెండ్‌కు అనుగుణంగా, కథనానికి ప్రాముఖ్యత ఇస్తూ తీసిన సినిమా నిరీక్షణ. ఇది 2005 నవంబరు 1 విడుదల అయింది. కథ, స్క్రీన్‌ప్లే, మాటలు, దర్శకత్వం: ఎన్‌ సీతారామ్‌
చంద్రబోస్‌, భాస్కరభట్ల రవికుమార్, అభినయ శ్రీనివాస్లు రచయితలు పాటలు రచించారు.
అను (శ్రీదేవి) సున్నితమైన మనస్తత్వం, సహాయపడే గుణం గల అమ్మాయి. ఈ సంపన్నుల అమ్మాయి కాలేజిలో చదువుకుంటూ ఉంటుంది. తల్లి లేని ఆమె అంటే తండ్రి శరత్‌ (నాగేంద్రబాబు)కి అమితమైన ప్రేమ. తండ్రీ కూతుళ్ళు స్నేహితుల్లా మెలుగుతుంటారు.
ఇద్దరు కాలేజీ కుర్రాళ్ళు (ఆర్యన్ రాజేష్ మరియు సత్యం రాజేష్) కు డబ్బు అవసరం పడుతుంది. అందులో ఒకరు అనును ఒక ఫార్మ్ హౌస్ లో బంధించి ఉంచడం చూస్తారు. తరువాత తన పేరు మీద 5 లక్షల రివార్డ్ ఉన్నట్లు తెలుసుకుంటారు. తనను ఆ ఫార్మ్ హౌస్ లో ఎందుకు బంధించారు, మరియు ఈ కుర్రాళ్ళు ఎలా కాపాడతారు అనేది ఈ సినిమా మిగితా భాగం.
రిలాక్స్
రిలాక్స్ 2005 లో విడుదలైన తెలుగు సినిమా. దీనిని పాపి రెడ్డి మరియు ఎన్.వర్ధన్ నిర్మాణంలో ప్రదీప్ శెట్టి దర్శకత్వంలో రోహన్ కథానాయకుడిగా 
ఆలీ, విజయ చందర్, గిరి బాబు మురళీ మోహన్ తదితరులు నటించారు.
సందీప్ (రోహన్) ఇంజనీరింగ్ చదువు పూర్తి చేసిన తర్వాత విరామం తీసుకోవాలని కోరుకుంటాడు. హైదరాబాద్ లో తన స్నెహితుడు మరియు కమర్షియల్ చిత్ర దర్శకుడు రామ్ నేపాల్ వర్మ (ఆలీ) ని సందర్శిస్తాడు. తరువాత అంజలి (అంజలి) అనే అమ్మయి తో ప్రేమలో పడతాడు.
ఒక సెమినార్లో ప్రఖ్యాత జ్యోతిష్కుడైన శర్మ (విజయా చందర్) ని జ్యోతిష్యం గురించి తనని ఎగతాళి చేస్తాడు. ఆ తరువాత సందీప్ జన్మ పట్టికలో చూసిన శర్మ, సందీప్ తొ మాట్లాడుతూ 30 రోజుల్లో తన జీవితంలో 3 ముఖ్యమైన సంఘటనల ను ఎదురుకుంటాడని శర్మ జొస్యం చెప్తాడు. ఈ సంఘటనలు క్రింది విధంగా ఉన్నాయి:
1. అతను లక్షాధికారి అవుతుడు. 
2. అతడు రాత్రికిరాత్రే ప్రముఖుడు అవుతాడు, అతని నుండి ఏ ప్రయత్నం లేకుండా. 
3. అతను ప్రజలు ముందు బహిరంగంగా ఒక వ్యక్తి ని చంపుతాడు. 
ఆ తరువాత సందీప్ కి మొదటి రెండు సంఘటనలు శర్మ చెప్పినట్లు జరుగుతాయ్.జ్యోతిష్కుడి అంచనాల ప్రకారం మొదటి రెండు సంఘటనలు సంభవించినప్పుడు, సందీప్ గందరగోళానికి గురవుతాడు మరియు ఆ జ్యోతిష్కుడికి ఒక పరిష్కారం కోసం శోధించడం మొదలవుతుంది. మిగిలిన కథ మూడవ జొస్యం నిజమా కాదా అనే దాని గురించి ఉంది.
ఈ సినిమా కి రమణ గోగుల సంగీతం అందించారు.
చిన్నదాన నీ కోసం
చిన్నదాన నీ కోసం 2014 లో విడుదలైన తెలుగు సినిమా. ఇది ‘ఇష్క్’, ‘గుండెజారి గ‌ల్లంతయిందే’ సినిమాల కథానాయకుడైన నితిన్ తన సొంత నిర్మాణ సంస్థ శ్రేష్ఠ్ మూవీస్ బ్యానర్ పై రూపొందించిన చిత్రం. తాత‌య్య కోసం మ‌న‌వ‌రాలు ఫారెన్ నుంచి ఇండియా వ‌చ్చి, ఇక్క‌డో నాట‌కం ఆడి, తాత‌య్య‌ని త‌న‌తో పాటు తీసుకెళ్లిపోవ‌డం ఈ క‌థ‌.
నితిన్ (నితిన్‌) ప‌నీపాటా లేకుండా తిరుగుతుంటాడు. అత‌ని నాన్న (న‌రేష్‌), అమ్మ (సితార‌)ది ప్రేమ వివాహం. నితిన్‌కి ఒక అక్క‌. ఆమెకి పెళ్ల‌యి పోయి ఉంటుంది. త‌ను స‌ర‌దా ట్రిప్ వెళ్తూ ఐదేళ్ల కొడుకును త‌ల్లి ఇంట్లో వ‌దిలేస్తుంది. నితిన్‌కి ఓ చెల్లెలు కూడా ఉంటుంది. ఆనాటి సావిత్రి నుంచి నేటి దీపికా ప‌దుకొనే వ‌ర‌కు. సినిమా తార‌లు ఎలా ఉంటారో కూడా తెలియ‌ని ఇల్లాలు సితార‌. ఓ రోజు రోడ్డుమీద నితిన్ తెల్ల‌టి పరదా ఎగ‌రేసుకుని కారులో వెళ్తున్న అమ్మాయిని చూస్తాడు. తొలి చూపులోనే ప్రేమించేస్తాడు. కానీ కొన్ని పర్సనల్ కారణాల వల్ల నందిని నితిన్ దూరం పెడుతుంది. ఆమె వెంట తిరుగుతుంటాడు. పేరు నందిని (మిస్తి) అని తెలుస్తుంది. త‌ను భ‌ర‌త‌నాట్యం, వీణ‌, ఏరోబిక్స్ త‌ర‌గ‌తుల‌ను నిర్వ‌హిస్తూ బిజీగా ఉంటుంద‌ని తెలుసుకుంటాడు. ఇన్ని క‌ళ‌లున్న ఆమె వెంట నిర్విరామంగా తిరిగి కొన్ని నిజాలు తెలుసుకుంటాడు. ఓ రోజు నందినికి నితిన్ కి రెడ్డి బాగా దగ్గర అనే విషయం తెలుసుకొని నితిన్ ద్వారా రెడ్డిని కలుసుకుంటుంది. అలా దగ్గరియి ఓ రోజు సడన్ గా నితిన్ కు చెప్పకుండా నందిని, రెడ్డిని తీసుకోని యూరోప్ వెళ్ళిపోతుంది. అది తెలుసుకొని నితిన్ కూడా యూరోప్ కు వెళ్ళిపోతాడు. అక్కడ నితిన్ కి నమ్మలేని ఫ్లాష్ బ్యాక్ తెలుస్తుంది.
జీకాంప్రిస్
జీకాంప్రిస్ అనేది 2 నుండి 10 ఏళ్ళలోపు ఉన్న చిన్నారుల కోసం తయారుచేసిన ఒక విద్యాసంబంధిత వినోదపు సాఫ్ట్​వేర్. నిజానికి ఇది సీ మరియు పైథాన్ భాషలలో జీటికె+ విడ్జెట్ టూల్కిట్ ను వాడి వ్రాయబడింది, కానీ 2014 ఆరంభం నుండి సీ++ మరియు క్యూయంయెల్ భాషలలో క్యూటీ+ విడ్జెట్ టూల్కిట్ ను వాడి మరలా వ్రాస్తున్నారు.
జీకాంప్రిస్ ఒక స్వేచ్ఛా మరియు స్వతంత్ర సాఫ్ట్​వేర్, ఇది గ్నూ జనరల్ పబ్లిక్ లైసెన్స్ 2 క్రింద విడుదలచేయబడింది మరియు గ్నూ పరియోజనలో భాగంగా ఉన్నది.
ఇది గ్నూ/లినక్స్, విండోసు మరియు మ్యాక్ వంటి నిర్వాహక వ్యవస్థలలో ఉపయోగించుటకు అందుబాటులో ఉంది.
ఆంధ్రజనత
బూర్గుల రామకృష్ణారావు, వి.బి.రాజు, జనార్దనరావు దేశాయి మొదలైనవారు విశాల రాష్ట్రాన్ని కోరే వర్గం గొంతు వినిపించడానికి ఆంధ్రజనత అనే పత్రికను స్థాపించారు. హైదరబాదు నుండి వెలువడిన ఈ దినపత్రిక 1956లో ప్రారంభమైనది. ముకరంజాహీ రోడ్డులోని మిలాప్ ప్రెస్‌లో ఈ పత్రిక ముద్రించబడేది. ఈ పత్రిక కూచిమంచి సత్యసుబ్రహ్మణ్యం ఈ పత్రికకు సంపాదకుడిగా వ్యవహరించాడు. అజంతా, జి.ఎస్.వరదాచారి ఈ పత్రికకు సహాయ సంపాదకులుగా ఉండేవారు. కాజ రాధాకృష్ణశాస్త్రి, బి.నాగేశ్వరరావు, తురగా కృష్ణమోహనరావు, బుద్ధవరపు విశ్వేశ్వరరావు, కె.ఎల్.సింహా, ఎ.ఎల్.నరసింహారావు, ఉషశ్రీ, పొత్తూరి వెంకటేశ్వర రావు మొదలైన వారు ఈ పత్రికలో పనిచేశారు. ఈ పత్రికలో వార్తలతో పాటు సంపాదకీయం, వారఫలాలు, ఆకాశావాణి హైదరాబాదు కేంద్రం కార్యక్రమ వివరాలు, ధరవరలు మొదలైనవి ప్రకటించబడేవి. వివిధ రకాల ప్రకటనలు అంటే సినిమా ప్రకటనలు, ట్రావెల్ సర్వీసు ప్రకటనలు, టెండరు నోటీసులు, కోర్టు నోటీసులు మొదలైనవి ఈ పత్రికలో ప్రచురింపబడ్డాయి. ఈ పత్రికను 1965లో ఆంధ్రప్రదేశ్ కాంగ్రెస్ కమిటీ కొనుగోలు చేసింది. పండితారాధ్యుల నాగేశ్వరరావు 1965, వేటూరి సుందరరామమూర్తి 1967-68, జి.సి.కొండయ్య 1968-70, భాట్టం శ్రీరామమూర్తి1970-72, ఎ.చక్రపాణి 1972, కాట్రగడ్డ రాజగోపాలరావు 1972-73లలో ప్రధాన సంపాదకులుగా పనిచేశారు. ఈ పత్రిక సుమారు 20 సంవత్సరాలు నడిచింది.
విశాలాంధ్ర ఉద్యమంలో ఈ పత్రిక చరిత్రాత్మకమైన పాత్ర నిర్వహించింది. వేర్పాటువాదులు దాడులు జరిపినప్పుడుగాని, తన అభిప్రాయాలను నిర్ద్వంద్వంగా చెప్పే విషయంలోగాని ఈ పత్రిక ధైర్యసాహసాలతో వ్యవహరించింది. ఆ కాలంలో ఈ పత్రిక నాలుగువేల సర్క్యులేషన్‌ను అధిగమించింది.
కుప్పా వెంకటేశ్వర ప్రసాద శర్మ
కుప్పా వేంకటేశ ప్రసాద శర్మ వీరు పుట్టిన తేది: 24-07-1993 తండ్రి శివ సుబ్రహ్మణ్య అవధాని వీరు తిరుమలలోని వేద విజ్ఞాన పీఠం ప్రిన్సిపల్‌గా, తిరుపతిలోని ఎస్‌వీ వేదాధ్యయన సంస్థ ప్రాజెక్టు ఆఫీసర్‌గా పనిచేస్తున్నారు , తల్లి శ్రీమతి సీతా నాగలక్ష్మి ప్రసాద శర్మ ప్రాథమిక విద్యాభ్యాసం హైదరాబాద్ లో పూర్తి కాగా వేద విద్యను తిరుపతి లో కొనసాగించి గత 5 సంవత్సరాలుగా శృంగేరిలోని శాస్త్ర , తర్క, మీమాంస వేదాంత శాస్త్రాల్లో నిష్ణాతులయ్యారు .. జగద్గురువుల వద్ద శిష్యరికం చేసి వారి ఆశీరానుగ్రహానికి పాత్రులయ్యారు . శృంగేరి శారదా పీఠాధీశ్వరులుగా 25 సంవత్సరాలు పూర్తయిన సందర్భంగా జరిగిన విశేష గురువందన ఉత్సవంలో శ్రీ శ్రీ శ్రీ భారతి తీర్థ మహాస్వామి శృంగేరి పీఠానికి ఉత్తరపీఠాధికారిగా వేంకటేశ్వర ప్రసాద శర్మను ప్రకటించారు.
వెంకటేశ్వర ప్రసాద్ శర్మ గారి తల్లిదండ్రులు సీతానాగలక్ష్మీ మరియు శివసుబ్రహ్మణ్య అవధాని. ఈయన సోదరుడు కుప్పా వేంకట కౌండిన్యశర్మ ముంబయిలో ఇంజనీరుగా పనిచేస్తున్నారు. ఈయన అక్క శ్రీకృష్ణప్రియ అమెరికాలో ఉంటున్నారు. ఈయన తాత మరియు అవ్వలు కుప్పా రామగోపాల వాజపేయయాజి, కల్పకాంబ సోమపీఠిని.
కుప్పా వేంకటేశ్వర ప్రసాద శర్మ తిరుపతిలో శర్మ పుట్టాడు. అప్పటికి తండ్రి శివ సుబ్రహ్మణ్య అ తిరుపతిలోని గోవిందరాజస్వామి ఆలయంలో వేద పారాయణదారుగా ఉన్నారు . శ్రీగోవింద రాజస్వామి జన్మనక్షత్రమైన ఉత్తరానక్షత్రంలో పుట్టడం, అదీ శనివారం కావడంతో తనయుడికి ఆ స్వామివారి పేరే పెట్టుకున్నారు శివ సుబ్రహ్మణ్య అవధాని. శర్మ పుట్టకముందు ఆయన తిరుమల ఆలయంలో వేద పారాయణదారుగా ఉండేవారు.
తమ తల్లిదండ్రులకు మూడో సంతానం. ఎల్‌కేజీ నుంచి రెండో తరగతి వరకు సికింద్రాబాద్ సైనిక్‌పురిలోని భవాన్స్ శ్రీరామకృష్ణ విద్యాలయలో చదివారు. తర్వాత తండ్రి అతడిని స్కూల్ మాన్పించి తాతగారు కుప్పారామగోపాల వాజపేయయాజి దగ్గర కృష్ణ యజుర్వేదం అధ్యయనం చేయించారు. అలా శర్మకు తాతగారే తొలిగురువు. తొమ్మిదేళ్లలో శర్మ కృష్ణయజుర్వేదం పూర్తి చేశారు. అనంతరం శృంగేరీలో చేరారు. అక్కడ ఐదేళ్లపాటు సంస్కృత సాహిత్యం, తర్కశాస్త్రం అభ్యసించారు. శర్మ ప్రస్తుతం వేదాంత శాస్త్రం చదువుతున్నారు
సుమారు పన్నెండొందల సంవత్సరాల కిందట దక్షిణ భారతీయుల ఫుణ్యఫలంగా కేరళలోని కాలడి సమీపాన పూర్ణానది తీరంలో శంకరులుగా అవతరించారు శంకర భగవత్పాదులు. అందుకే ఆయన ఆది శంకరులు అయ్యారు. ఆయన తన ఎనిమిదో యేటనే చతుర్వేదాలను ఔపోసన పట్టారు. తాను భౌతికంగా ఉన్న 32 ఏళ్లలో 12 ఏళ్ల పాటు సమస్త వైదిక విద్యలు అధ్యయనం చేశారు. పదహారేళ్లకే శంకరభాష్యాలు (ప్రస్థానత్రయం) రాశారు. మిగిలిన పదహారేళ్లకే దేశమంతా విజయ యాత్ర చేశారు. ‘అద్వైతం’ అనే వేద ధర్మాన్ని స్థాపించారు. నలుగురు శిష్యులను తయారు చేశారు. ఆ నలుగురు శిష్యులతో ప్రపంచ యాత్ర చేస్తూ శంకరులవారు శృంగేరి లోని తుంగానది తీరంలోకి వచ్చారు. అక్కడ ఆశ్చర్యకమైన సంఘటన చూశారు. ఒక కప్ప ప్రసవిస్తోంటే దానికి పాము తన పడగ నీడ పడుతోంది. సహజవైరం కలిగిన జంతువులే అలా మిత్రబంధంతో ఉండే స్థల మహత్యాన్ని గుర్తించారు. అందుకే మొదటి పీఠాన్ని ఇక్కడే స్థాపించాలని సంకల్పించారు. తన శిష్యపరంపరలో మొదటి పీఠాధిపతిగా సురేశ్వరాచార్యులవారిని నియమించారు. సాక్షాత్తు సరస్వతీదేవిని శారదాదేవిగా ప్రతిష్టింపచేశారు. ఆ పరంపరలో ప్రస్తుతం శ్రీశ్రీశ్రీ భారతీతీర్థ మహాస్వామి వారు 36వ పీఠాధిపతి. ఆయనే ఇప్పుడు ఉత్తరపీఠాధికారిగా వేంకటేశ్వర ప్రసాద శర్మను ప్రకటించారు.
పండితారాధ్యుల నాగేశ్వరరావు
తొలితరం సంపాదకులలో పండితారాధ్యుల నాగేశ్వరరావు ఎన్నదగినవాడు. ఇతడు గుంటూరు జిల్లా, ఇంటూరు గ్రామంలో 1912, మార్చి 26న మల్లయ్య, భైరవాంబ దంపతులకు జన్మించాడు. గుంటూరులోని ఆంధ్ర క్రైస్తవ కళాశాలలో విద్యాభ్యాసం చేశాడు. అనంతరం పత్రికారచయితగా ప్రసిద్ధిగాంచాడు. పిఠాపురం మహారాజావారి దేశబంధు పత్రికలో కొన్నాళ్లు పనిచేసి, ఆచార్యరంగా నెలకొల్పిన వాహిని పత్రికలో 1932లో చేరాడు. 1943 నుంచి 1959 వరకూ ఆంధ్రపత్రికలో పనిచేశాడు. 1960లో ఆంధ్రభూమి సంపాదకుడిగా విశేషమైన సేవలందించాడు. ఆంధ్రప్రదేశ్ కాంగ్రెస్ కమిటీ ఆధ్వర్యంలో వెలువడిన ఆంధ్రజనతకు 1965లో ఏడాదిపాటు సంపాదకత్వం వహించాడు. 1966 నుంచి మరణించే(1976) వరకూ ఆంధ్రప్రభ బెంగళూరు రెసిడెంట్ ఎడిటర్‌గా పనిచేశాడు. ఈ పత్రికలతో పాటుగా గోభూమి, క్రాంతి, సంజయ, ప్రజాప్రభ వారపత్రిక, Pedestrian పత్రికలలో సంపాదకునిగా పనిచేశాడు. 1969-72 మధ్య కాలంలో రాష్ట్రంలో తలెత్తిన వేర్పాటువాద ఉద్యమ సందర్భాలలో సమన్వయానికి, సంఘటితత్వానికి దోహదం చేయడంలో ప్రముఖపాత్ర నిర్వహించాడు. పండిత పాత్రికేయులుగా ప్రఖ్యాతిగాంచిన పండితారాధ్యుల 1976 నవంబరు 13న తుదిశ్వాస విడిచాడు.
భాట్టం శ్రీరామమూర్తి
భాట్టం శ్రీరామమూర్తి(ఆంగ్లం:Bhattam Srirama Murthy) ప్రముఖ జర్నలిస్టు, రాజకీయవేత్త.
ఇతడు విశాఖపట్టణం జిల్లా ధర్మవరం గ్రామంలో 1926, మే 12న జన్మించాడు. ఇతని తండ్రి పేరు సన్నయ్య. బి.ఎ., ఎల్.ఎల్.బి వరకు చదువుకొన్నాడు. ఇతడి వివాహం సత్యవతితో జరిగింది. ఇతనికి ఒక కుమారుడు ఒక కుమార్తె ఉన్నారు.
ఇతడు భారత సోషలిస్టు పార్టీలో చురుకుగా పాల్గొన్నాడు. 1955లో ఆ పార్టీ రాష్ట్రశాఖకు జాయింట్ సెక్రెటరీగా, 1957లో జనరల్ సెక్రెటరీగా ఉన్నాడు. తరువాత కాంగ్రెస్ పార్టీలో చేరాడు. ఆల్ ఇండియా కాంగ్రెస్ కమిటీలో సుమారు 16 సంవత్సరాలు సభ్యుడిగా కొనసాగాడు. ఇతడు 1957 మరియు 1962లలో విజయనగరం శాసనసభ నియోజకవర్గం నుండి, 1972 మరియు 1978లలో పారవడ శాసనసభ నియోజకవర్గం నుండి శాసనసభ్యుడిగా ఎన్నికయ్యాడు. ఇతడు ఆంధ్రప్రదేశ్ ప్రభుత్వంలో 1972లో విద్య, సాంస్కృతిక శాఖామాత్యుడిగా, 1974-78లో సాంఘిక సంక్షేమ శాఖకు మంత్రిగా, 1981లో సాంస్కృతిక వ్యవహారాల మంత్రిగా పనిచేశాడు. ఇతడు బి.సి.సంక్షేమం, హరిజన సంక్షేమం, గిరిజన సంక్షేమం, యువజన సర్వీసులు, ఆర్కియాలజీ, ఎండోమెంట్స్ శాఖలకు కూడా మంత్రిగా సేవలనందించాడు. ఇతడు 1984లో 8వ లోక్‌సభకు విజయనగరం నియోజకవర్గం నుండి తెలుగుదేశం పార్టీ పక్షాన లోక్‌సభ సభ్యుడిగా ఎన్నికయ్యాడు.
ఇతడు 1945- 46మధ్యకాలంలో విజయనగరం టవున్ విద్యార్థి కాంగ్రెస్‌కు జనరల్ సెక్రెటరీగా, 1946-47లో విజయనగరం మహరాజా కళాశాల విద్యార్థి సంఘానికి అధ్యక్షుడిగా కూడా పనిచేశాడు. సత్యాగ్రహంలో పాల్గొని రెండు పర్యాయాలు జైలుకు వెళ్లాడు. 1984లో ప్రజాస్వామ్య పరిరక్షణ ఉద్యమంలో పాల్గొన్నాడు. హంగేరీలో జరిగిన ప్రపంచ శాంతి సభలకు హాజరయ్యాడు.
ఇతడు జయభారత్ పత్రికకు 1947-48లో ఉపసంపాదకుడిగా ఉన్నాడు. 1969లో ప్రజారథం వారపత్రికకు, 1970-92లలో ఆంధ్రజనత దినపత్రికకు సంపాదకుడిగా పనిచేశాడు.
ఇతడు తెలుగుభాషలో 4 గ్రంథాలను రచించాడు. స్వేచ్ఛాభారతం పేరుతో స్వీయచరిత్రను వ్రాశాడు.
కొద్దికాలంగా అనారోగ్యంతో బాధపడుతున్న ఆయన విశాఖపట్టణం లోని ఒక ప్రైవేటు ఆసుపత్రిలో జూలై 6, 2015 న తుది శ్వాస విడిచారు.
నిమ్మకాయల చినరాజప్ప
నిమ్మకాయల చినరాజప్ప భారత దేశంలోని ఆంధ్రప్రదేశ్ రాష్ట్రానికి చెందిన రాజకీయ నాయకులు. ఈయన ప్రస్తుతం నారా చంద్రబాబునాయుడు ప్రభుత్వంలో ఉప ముఖ్యమంత్రిగానూ మరియు హోం మంత్రిగాను యున్నారు.
నిమ్మకాయల చినరాజప్ప 1953, అక్టోబరు 1వ తేదీన కీ.శే. వెంకట రంగయ్య, కొండమ్మ దంపతులకు జన్మించారు. రాజప్ప జన్మస్థలం పెదగాడవల్లి, ఉప్పలగుప్తం మండలం, తూర్పుగోదావరి జిల్లా. రాజప్పకు భార్య, ఒక కుమార్తె, ఒక కుమారుడు ఉన్నారు. సాధారణ రైతు కుటుంబంలో పుట్టిన రాజప్ప తన తండ్రి నుండి వారసత్వంగా వచ్చిన వ్యవసాయాన్ని కొనసాగిస్తూ... ఎం.ఏ వరకూ చదివివారు. తరువాత 1983లో స్వర్గీయ నందమూరి తారక రామారావు స్థాపించిన తెలుగుదేశం పార్టీలో చేరి క్రియాశీలక సభ్యునిగా కొనసాగారు. 1986 లో తూర్పుగోదావరి జిల్లా పార్టీ ఉపాధ్యక్షునిగా ఎన్నికయ్యారు. 1987 లో ఉప్పలగుప్తం మండలం ఎమ్.పి.పి.గా ఎన్నికై మండలాన్ని జిల్లాలోనే ఉత్తమ మండలంగా తీర్చి దిద్దిన ఘనత వహించారు. 1992లో తూర్పుగోదావరి జిల్లా తెలుగుదేశం పార్టీ అధ్యక్షునిగా ఎన్నికై 2014 వరకూ సుదీర్ఘ కాలం ఆ పదవిలో కొనసాగి తన సమర్థతను నిరూపించుకున్నారు. 1995లో ఆంధ్రప్రదేశ్ రాష్ట్ర మెడికల్ అండ్ హెల్త్ ఛైర్మన్ గా, 1998 లో సివిల్ సప్లైస్ ఛైర్మన్ గా, 2001లో కెనరా బ్యాంక్ డైరెక్టర్ గా వివిధ పదవులను అధిరోహించి ఆయా సంస్థలను సమర్థవంతంగా పాలించారు. 2007 నుండి 2013 వరకూ ఎమ్మెల్సీగా కూడా పనిచేశారు. 2014 సాధారణ ఎన్నికలలో పార్టీ అధ్యక్షుడు చంద్రబాబు అదేశానుసారం మెట్ట ప్రాంతమైన పెద్దాపురం నియోజకవర్గం నుండి పోటీ చేసి భారీ ఆధిక్యంతో గెలుపొందారు. విశ్వసనీయతకు మారుపేరుగా సాధారణ కార్యకర్త స్థాయి నుండి అనేక పదవులు చేపట్టి పార్టీ జయాపజయాలలో కీలక పాత్ర పోషించిన రాజప్ప మొదటి నుండి పార్టీ సిద్దాంతాలకు కట్టుబడి పనిచేసారు. రాజప్ప విశ్వనీయత, సమర్ధతే ఆయనకు మొదటిసారి ప్రత్యక్ష ఎన్నికలలో భారీ విజయాన్ని అదించడంతో పాటు అదినేత నుండి ప్రశంసలనూ కురిపించింది.
దీంతో పాటే ఆయనను నవ్యాంధ్రప్రదేశ్ మొదటి ప్రభుత్వంలో రెండు కీలక పదవులు వరించాయి. రాష్ట్ర ఉపముఖ్యమంత్రిగా, హోంమంత్రిగా, విపత్తు నివారణ శాఖా మాత్యులుగా కీలక పదవులు ఆయనకు లభించాయి. కోనసీమ ముద్దుబిడ్డగా, కీ.శే. బాలయోగి రాజకీయ వారసుడిగా కోనసీమతో పాటు తనకు ఇంతటి విజయాన్ని అందించిన పెద్దాపురం నిజయక వర్గం కూడా అన్ని రంగాలలో ముందుకు నడిపిస్తాను అని ఇచ్చిన మాటకు... తనదైన శైలిలో ముందుకు దూసుకుపోతున్నారు. తనకు రాజకీయ భవిష్యత్తు ఇచ్చింది కోనసీమ అయితే... ఎక్కడ నుండో వచ్చి ఇక్కడ పోటీ చేసిన తనను గుండెల్లో పెట్టుకుని భారీ విజయాన్ని అందించిన పెద్దాపురం నియోజకవర్గం ప్రజలకు జీవితాంతం రుణపడి ఉంటానని అన్నప్పుడు ఆయన వినమ్రత, ఎంత ఎదిగినా ఒదిగి ఉండే గుణం కనిపిస్తుంది. రాష్ట్ర హోంమంత్రి అయినా తనకు ఇంతటి విజయాన్ని అందించిన పెద్దాపురంలో మాత్రం రాజప్ప సాధారణ శాసనసభ్యుని వలె మెలుగుతూ... అందరినీ ఎంతో ఆప్యాయతతో పలుకరిస్తారు.
ఆంధ్ర సర్వస్వము
ఆంధ్ర సర్వస్వము ఒక తెలుగు సచిత్ర మాసపత్రిక. ఇది 1924 సంవత్సరం, జనవరి నెలలో ఏడిద వేంకటరావు సంపాదకత్వాన ప్రారంభించబడింది. రాజమహేంద్రవరము నుండి ప్రకటించబడింది.
హిందూమతం నిబంధనలు పదకోశం
హిందూమతం నిబంధనలు పదకోశం ఈ కింది హిందూమతంలో పదము మరియు అర్థములు పదకోశం ఉంది. అలాగే పొందుపరచిన జాబితాలో సంస్కృత పదాలు, అదేవిధముగా భారతదేశం యొక్క ఇతర భాషలలో వ్యక్తం చేసినవి ఉన్నాయి. ఇవి హిందూమతం మరియు హిందూ మతం సంప్రదాయం, రెండింటి నుండి ఆ భావనలు కలిగి ఉంది.
ఈ జాబితాలో ప్రధాన ప్రయోజనం సులభంగా ఒక పదము కనుగొనేందుకు చేయడానికి మరియు నిర్దిష్ట భావనల గుర్తించడం, మరియు ఒకే చోట హిందూమతం అన్ని భావనలు కలిపి ఒక గైడ్‌గా అందిస్తుంది, ఒకటి లేదా రెండు పంక్తులు భావన నిర్వచించటానికి మాత్రమే ఇక్కడ ఉంది.
విజ్ఞానజ్యోతి
విజ్ఞానజ్యోతి లిఖిత పత్రిక. ఇది రెండునెలలకొకసారి వెలువడెడిది. తొలి సంచిక 1969, సెప్టెంబరు 5వ తేదీ ఉపాధ్యాయ దినోత్సవము నాడు ఆవిష్కరించబడింది. రాజమండ్రి నుండి వెలువడినది. రాజమహేంద్రవర కేంద్రోపాధ్యాయ సంఘము తరఫున ఈ పత్రిక వెలువడింది. ఈ పత్రికకు యం.వి.నారాయణాచార్య ప్రధాన సంపాదకుడు. సంపాదక వర్గంలో యం.వి.కృష్ణయ్య, యస్.ఎ.పద్మనాభం, వి.బి.సుబ్రహ్మణ్యం, కె.సావిత్రి ఉన్నారు. గోవిందలూరి సత్యనారాయణ ఈ పత్రిక లేఖకుడు.
ఈ పత్రికలో కథానికలు, కార్టూనులు, జోకులు, గేయాలు,వ్యాసాలు బాతాఖూనీ, చలనచిత్రజ్యోతి, బాలజ్యోతి వంటి శీర్షికలు, ఎర్రగులాబీ, విజయవిలాసం మొదలైన సీరియళ్లు, శ్రీశ్రీ లిమట్రిక్కులు వంటి రచనలు ప్రచురింపబడ్డాయి. ఇంకా సంస్కృత, హిందీ, ఆంగ్ల విభాగాలలో కూడా రచనలు ప్రచురింపబడ్డాయి. ఈ పత్రిక ప్రతిసంచికను ఒక్కొక్కరిచే ఆవిష్కరించడం ప్రత్యేకత. ఈ పత్రిక బాలలకు కథల పోటీ నిర్వహించి గెలుపొందిన కథలను ప్రచురించింది.
ఈ పత్రిక ఆరంభసంచికలో మధునాపంతుల సత్యనారాయణశాస్త్రి అభినందిస్తూ వ్రాసిన పద్యాలు:
లోకవైచిత్రికి విశాల లోచనంబు
భావసువ్యక్తకు మృదు స్వాదుగీతి
లలిత వాగ్దేవతా ఫాల తిలక రచన
పురుడు లేనిది పత్రిక పుట్టువనగ
కృతకమగు కత్తిరింపుల లతలవోలె
నచ్చుపడినట్టి పత్రికలవి తనర్చు
ప్రకృతి సుందరములు వ్రాతపత్రికలివి
వనలతల వంటి వనుట జ్ఞాపకమొనర్తు
ఒక్క విజ్ఞానసుజ్యోతి యుదయమైన
సుప్రభాతము నేడు భాషాప్రబంధ 
సాంద్రమై యొప్పునో రాణ్మహేంద్ర నగరి!
దీప్తి మద్వాణి నాశీర్వదింప గదవె!
కెమెరా అబ్స్క్యూరా
కెమెరా అబ్స్క్యూరా లేదా చీకటి డబ్బా (ల్యాటిన్:Camera Obscura అనగా ఆంగ్లంలో Dark Chamber) అనేది ఛాయాచిత్రకళ మరియు కెమెరా ల ఆవిష్కరణకి దారి తీసిన ఒక కాంతి శాస్త్ర పరికరము. ఒక వైపు రంధ్రము చేయబడిన ఒక డబ్బాని లేదా ఒక గదిని కెమెరా అబ్స్క్యూరాగా వినియోగించవచ్చును. ఒక బాహ్య దృశ్యము యొక్క కాంతి ఒక రంధ్రము ద్వారా డబ్బాలోకి ప్రవేశించి అవే రంగులతో, అంతే దూరం ఉన్నట్లుగానే నమోదైననూ, తల్లక్రిందులుగా కనబడుతుంది. ఈ ప్రతిబింబాన్ని కాగితంపై ప్రసరించేలా చేసి అదే దృశ్యాన్ని దాదాపు యథాతథంగా పునరుత్పత్తి చేయవచ్చును.
డెల్టా ఎయిర్ లైన్స్
హార్ట్స్ ఫీల్డ్-జాక్సన్ అట్లాంటా అంతర్జాతీయ విమానాశ్రయం ప్రధాన కేంద్రంగా ప్రపంచంలోనే అతి పెద్ద ప్రధాన స్థావరంగా డెల్టా ఎయిర్ లైన్స్ సేవలు కొనసాగుతున్నాయి. 2014 జూన్ నాటి లెక్కల ప్రకారం ఈ ఎయిర్ లైన్ ఆధ్వర్యంలో మొత్తం 5,400 విమానాలు నిత్యం దేశీయంగా, అంతర్జాతీయగా ప్రయాణిస్తున్నాయి. ఆరు ఖండాల్లోని 64 దేశాల్లోని 333 గమ్యస్థానాలకు విమానాలు నడుస్తున్నాయి. పది దేశీయ స్థావరాలతో పాటు ఆమ్ స్టర్ డామ్, ప్యారీస్, టోక్యో వంటి మూడు అంతర్జాతీయ స్థావరాల నుంచి డెల్టా తన సేవలను కొనసాగిస్తోంది.
డెల్టా ఎయిర్ లైన్ మే 30, 1924న అమెరికాలోని మెకాన్, జార్జీయాలో ఆకాశయానం ద్వారా పంటలపై మందుల పిచికారి సేవలను ప్రారంభంచింది. ప్రయాణీకులను తీసుకెళ్లే సేవలను ఈ సంస్థ జూన్ 17, 1929 నుంచి ప్రారంభించింది. డెల్టా ఎయిర్ లైన్ సంస్థ అమెరికాలోని అతి ప్రాచీనవిమానాయాన సంస్థ. ప్రపంచంలోనే ఇది తొలి వ్యవసాయాధారిత వాణిజ్య విమాన సంస్థ. అప్పటి నుంచి ఇది క్రమేణా ఎదుగుతూ ప్రపంచంలోనే అతి పెద్ద అంతర్జాతీయ విమాన సంస్థగా గుర్తింపు సాధించింది.
డెల్టా యొక్క కార్పోరేట్ ప్రధానకేంద్రం అట్లాంటా నగర సరిహద్దులోని హార్ట్స్ ఫీల్డ్ జాక్సన్ అట్లాంటా అంతర్జాతీయ విమానాశ్రయం ఉన్న కార్పోరేట్ క్యాంపస్ లో గల ఉత్తర సరిహద్దులో ఉంది.
డెల్టా ఎయిర్ లైన్ సంస్థ తన ముద్రను అందరికీ తెలిసేలా విమానాలను నాలుగు ప్రత్యేక రంగుల్లో తీర్చి దిద్దింది.ప్రస్తుతం ఉపయోగిస్తున్న ముద్ర(బ్రాండింగ్)ను 2007 నుంచి ఉపయోగిస్తోంది. ప్రతి నాలుగేళ్లకోసారి విమానాలకు కొత్తగా రంగులు వేస్తున్నారు.1959 లో డెల్టా కంపెనీకి త్రిభుజాకార లోగోను పరిచయం చేశారు.
హార్స్ ఫీల్డ్-జాక్సన్ అట్లాంటా అంతర్జాతీయ విమానాశ్రయం నుంచి ఫ్లై డెల్టా ఎయిర్ లైన్ ప్రధాన కార్యకలాపాలు ప్రస్తుతం కొనసాగుతున్నాయి. ఇది కాకుండా డెల్టాకు దేశీయంగా మరో పది, అంతర్జాతీయంగా మరో మూడు స్థావరాలున్నాయి.
ఈ ఎయిర్ లైన్ సంస్థ ఎన్నో అవార్డులు గెలుచుకుంది. వాటిలో ముఖ్యమైనవి కొన్ని: 
డెల్టాఎయిర్వేస్ప్రయాణికులకు వినోదాన్నిఅందించేఉత్తమసంస్థల్లోఒకటిగాగుర్తింపు పొందింది. ఇందులో ప్రయాణించినవారికి ఒకఅందమైన అనుభూతి కలుగుతుంది. న్యూయార్క్ నుంచి అట్లాంటా, అట్లాంటా నుంచి న్యూయార్క్, న్యూయార్క్ నుంచి వాషింగ్టన్, వాషింగ్టన్ నుంచి న్యూయార్క్లకు వారాంతపు విమానాలను డెల్టా నడిపిస్తోంది. డెల్టా ఎయిర్ లైన్స్ బ్యాగేజ్ అలవెన్స్ విధాన్ని అందుబాటులోకి తెచ్చింది. దీని ప్రకారం 50 పౌండ్ల(23 కి.గ్రా.) బరువైన లగేజిపై అదనపు ఛార్జీలు వసూలు చేయడాన్ని మినహాయించింది.
ఇప్పటి వరకు డెల్టా విమానాలకు సంబంధించి డజను పైగా విమాన మళ్లింపు ప్రయత్నాలు జరిగాయి.
సరళహరాత్మక చలనం
మనం మన నిత్యజీవితం లో ఈ డోలాయమాన చలనాన్ని చూస్తుంటాము.కొన్ని ఉదాహరణలను చూద్దాము.
ఒక వస్తువు ఒకసారి డోలనం చేయడాన్ని పట్టిన కాలం(డోలనావర్తన కాలం అంటారు)స్థిరంగా ఉంటుంది.ఇలాంటి చలనాన్ని ఆవర్తన చలనం అంటారు. 
సమాన కాల వ్యవధిలో ఒకే పథాన్ని పునఃశ్చరించే ఏ చలనాన్ని అయినా అవర్తన చలనం అంటారు.
ఆవర్తనా చలనమ్లో ఉన్న వస్తువు,ముందుకి,వెనుకకు ఒకే పథమ్లో,చలిస్తూ ఉంటే దాని చలనాన్ని డోలయామాన చలనం లేదా కంపన చలనం అంటారు.
ఒక వస్తువు స్థిర బిందువులో వుంటూ దాని త్వరనం దాని స్థానభ్రంశానికి అనులోనుమాను పతమ్లోను మరియూ విరామస్థానం వైపుగా ఉండేటట్లుగా,ముందుకి-వెనకకి ఉంటే,ఆ వస్తువు సరళ హరాత్మక చలనం(స.హ.చ) చేస్తుంది అంటాము.
కొమరవోలు(నిజాంపట్నం)
కొమరవోలు గుంటూరు జిల్లా, నిజాంపట్నం మండలానికి చెందిన గ్రామం. పిన్ కోడ్ నం. 522 314., ఎస్.టి.డి.కోడ్ = 08648.
ఈ గ్రామం ఆముదాలపల్లి గ్రామానికి ఒక శివారు గ్రామం. రేపల్లెకు 19 కిలోమీటర్ల దూరమున ఉంది. ఇది నిజాంపట్నంకు 6 కిలోమీటర్ల దూరమున ఉంది.
ఈ గ్రామాన్ని పూర్వం కొమరగిరిపట్నం అని పిలిచేవారట.
ఈ ఆలయంలో, 2015,మార్చి-4వ తేదీ బుధవారం నుండి నవగ్రహ విగ్రహాల ప్రతిష్ఠా మహోత్సవాలు నిర్వహించుచున్నారు. ఈ కార్యక్రమాలలో భాగంగా, 5వ తేదీ గురువారం, ఫాల్గుణ పౌర్ణమిరోజు ఉదయం నూతన వసతిగృహ ప్రవేశం, మండప దేవతా పూజలు, నవగ్రహాది అనిష్టానాలు, పంచగవ్యాధివాసం, పంచామృతాద్ధివాసములు, హోమాలు నిర్వహించారు. మూడవ రోజు శుక్రవారం ఉదయం, మండప దేవతా పూజలు,అనుష్టానములు, ధాన్యాదివాసం, హోమాలు నిర్వహించారు. ఐదవ రోజు ఆదివారం ఉదయం, మండప దేవతాపూజలు, ప్రతరౌపాసన హోమాలు నిర్వహించారు. నవగ్రహాల ధ్వజస్తంభ ప్రతిష్ఠలు వైభవంగా నిర్వహించారు. అనంతరం భక్తులకు అన్నదానం నిర్వహించారు. [2]
[1] ఈనాడు గుంటూరు రూరల్/రేపల్లె; 2015,మార్చి-6; 1వపేజీ.
[2] ఈనాడు గుంటూరు రూరల్/రేపల్లె; 2015,మార్చి-7,9 తేదీలు.
వాణి పత్రిక
వాణి పత్రిక ఆల్ ఇండియా రేడియో (ఆకాశవాణి) ప్రచురిస్తున్న వార్తాపత్రిక. దీనిలో కొన్ని కథలు, వార్తావిశేషాలతో బాటు అన్ని ఆకాశవాణి కేంద్రాల కార్యక్రమాల వివరాలు తెలియజేసేవారు.
దీని 13 వ సంపుటము 1962 సంవత్సరంలో విడుదలైనది. ఈ పత్రిక ప్రతినెల 7 మరియు 22 తేదీలలో విడుదలయై ప్రజలకు అలరించేది.
ఆచంట జానకిరాం ఈ పత్రికకు సహాయ సంపాదకులుగా పనిచేశారు.
పశ్చిమ మధ్య రైల్వే
" 'పశ్చిమ మధ్య రైల్వే' ", భారతీయ రైల్వేలు యొక్క 16 మండలాల్లో, ఏప్రిల్ 1, 2003 సం.లో నుండి ఇది ఉనికిలోకి వచ్చింది. దీని ప్రధాన కార్యాలయము జబల్పూర్ వద్ద నెలకొల్పబడింది.
ఏప్రిల్ 1, 2003 న, పశ్చిమ మధ్య రైల్వే (వెస్ట్ సెంట్రల్ రైల్వే)కు సెంట్రల్ రైల్వే (సిఆర్) యొక్క జబల్పూర్ మరియు భోపాల్ విభాగాలు నుండి మరల్చబడ్డాయి. 
అలాగే పశ్చిమ రైల్వే (వెస్ట్రన్ రైల్వే) లోని కోటా డివిజను కూడా పునర్వ్యవస్తీకరించారు. కొత్తగా ఏర్పడిన పశ్చిమ మధ్య రైల్వే తూర్పు & కేంద్ర మధ్యప్రదేశ్, దక్షిణ ఉత్తర ప్రదేశ్, మరియు ఈశాన్య రాజస్థాన్ రాష్ట్రములలో పనిచేస్తుంది.
బట్టమేక పిట్ట
బట్టమేక పిట్ట కర్నూలు జిల్లాలోని రోళ్ళపాడు అభయారణ్యంలో కలదు.
ప్రపంచంలో ప్రత్యేకమైన స్థానాన్ని సంపాదించుకున్న అరుదైన బట్టమేక పక్షిని నందికొట్కూరు నియోజకవర్గంలోని రోళ్లపాడు గ్రామంలో కలదు. రకం పక్షులు ఆంధ్రప్రదేశ్‌లో సుమారు 150 మాత్రమే ఉన్నాయి. గతంలో ఈ సంఖ్యగా అధికంగా వుండేదని, అయితే వేటగాళ్ల ఉచ్చులకు బలై వాటిసంఖ్య క్రమంగా తగ్గుతూ వస్తోందని అటవీశాఖాధికారులు చెబుతున్నారు. 1979లో బాంబేరిసెర్చ్ వారు పరిశోధించి బట్టమేక పక్షి ప్రాధాన్యతను గుర్తించారు. ప్రముఖ పక్షి శాస్తవ్రేత్త, నోబుల్ అవార్డు గ్రహిత [[సలీంఅలీ]హ్] 1980లో రోళ్లపాడు వద్ద బట్టమేక పక్షిని సంరక్షించేందుకు చర్యలు తీసుకున్నారు. 1988లో ఈ ప్రాంతాన్ని వన్యప్రాణి అభయారణ్యంగా ప్రకటించి 600 హెక్టారుల భూమిని దీని కొరకు ఏర్పాటు చేశారు. అదేవిధంగా [[అలగనూరు]] గ్రామంవద్ద ఉన్న [[సుంకేసుల]] సమీపంలో 800 ఎకరాల భూమిని కేటాయించి వాటి సంరక్షణకు సిబ్బందిని నియమించారు. బట్టమేక పక్షి ఒక మీటరు పొడవు, సుమారు 15 నుండి 20 కిలోల [[బరువు]]తో ఉండి, పొడవాటి మెడకలిగి వుంటుంది. వీటిసంతతి చాలా అరుదుగా వృద్ధిచెందుతూ కేవలం ఏడాదికి ఒక గుడ్డు మాత్రమేపెట్టి దట్టమైన పొదల్లో 27 రోజుల గుడ్డును పొదుగు తుంది. బట్టమేక పక్షలు రైతులకు ఎంతో ఉపయోగకరంగా వుంటు పంటలను నాశనం చేసే క్రిమి కీటకాలను భుజిస్తూ, పంటలను సంరక్షిస్తుంటాయి.
[[వర్గం:పక్షులు]]
హబీబ్‌గంజ్ రైల్వే స్టేషన్
" 'హబీబ్‌గంజ్' " రైల్వే స్టేషను భోపాల్ లోని భారతదేశం లోని భారత్ హెవీ ఎలక్ట్రికల్స్ లిమిటెడ్ (బిహెచ్ఇఎల్), భోపాల్ నగరంలోని టౌన్షిప్ లో ఒక శివారులో ఉంది, హబీబ్‌గంజ్ రైల్వే స్టేషను నగరంలో ఇది భోపాల్ జంక్షన్ తర్వాత రెండవ రద్దీ స్టేషను గాను, పేరుపొందింది.
హిందుస్థానీ భాషలో, " హబీబ్‌గంజ్ " అంటే " లవ్లీ 'సిటీ' అని అర్థం.
ఈ ప్రాంతంలో చాలా ముఖ్యమైన ఆసక్తి కలిగించే ఆంశం, భోపాల్ హబీబ్‌గంజ్ రైల్వే స్టేషను ఉంది. రైల్వే స్టేషను నవీకరణలు కొరకు అతిపెద్ద ప్రణాళికలు చేశారు.
ఇది అనేక రైళ్లకు ప్రధాన కార్యాలయంగాను మరియు భారతదేశం యొక్క మొదటి రైలుబండ్లు నిలుచు రైల్వే స్టేషనుగా ISO 9001 సర్టిఫికేట్ గుర్తింపు పొందినది.
ప్రముఖ షాన్ - ఈ - భోపాల్ ఎక్స్‌ప్రెస్ (భోపాల్ ఎక్స్‌ప్రెస్) (భోపాల్‌కు గర్వకారణం) యొక్క ప్రధానకేంద్రం ఈ రైల్వే స్టేషను. ఈ ఎక్స్‌ప్రెస్ రైలు భారతదేశం యొక్క మొదటి ISO: 9001: 2000 సర్టిఫికేట్ పొందినది.
వాణి
వాణి అనగా పలుకు మరియు సరస్వతి అని అర్ధం.
పగిడిపల్లి-నల్లపాడు రైలు మార్గము
" పగిడిపల్లి-నల్లపాడు రైలు మార్గము " 'భారతదేశంలో ఆంధ్ర ప్రదేశ్ రాష్ట్రంలో ఒక చిన్న రైల్వే లైన్, ఇది మరియు గుంటూరు జంక్షన్ లను కలుపుతుంది మరియు సికింద్రాబాద్- ఖాజీపేట-విజయవాడ రైలు మార్గమునకు ఒక ప్రత్యామ్నాయంగా పనిచేస్తుంది. ఇది దక్షిణ మధ్య రైల్వే లోని గుంటూరు రైల్వే డివిజను యొక్క. పరిధిలోకే వస్తుంది. ఇది ఒక సింగిల్ లైన్ మార్గము మరియు విద్యుద్దీకరణ జరగని మార్గము.
పగిడిపల్లి మరియు నడికుడి మధ్య ఈ రైల్వే లైన్ మూడు దశల్లో 1987 సం.లో, నవంబరు 1988 సం.న, మరియు ఏప్రిల్ 1989 సం.లో ట్రాఫిక్ తెరిచారు.ఈ క్రింద సూచించినవి సికింద్రాబాదు నుండి వివిధ స్టేషన్లు మధ్య దూరం తెలియజేస్తుంది.
తడికవగిలు
తడికవగిలు అనేది రామనగరం నుంచి 22 కి.మీ. (14 మైళ్ళు) దూరంలో ఉన్న ఒక చిన్న గ్రామము మరియు కర్నాటక రాష్ట్రం, రామనగరం జిల్లా లోని మాగడి నుండి 26 కి.మీ. (16 మైళ్ళు) దూరంగా ఉంది. ఇది జలమంగళ గ్రామ పంచాయితీ క్రింద వస్తుంది.
చక్కెరే
చక్కెరే రామనగరం జిల్లా, చెన్నపట్నం తాలూకా,  కర్ణాటక రాష్ట్రం, భారతదేశంలో ఒక గ్రామం ఉంది.
ఆంధ్రజ్యోతి సచిత్ర వారపత్రిక
1967లో ఈ వారపత్రిక ప్రారంభించబడింది. నార్ల వెంకటేశ్వరరావు ఈ పత్రికకు తొలి సంపాదకుడు. కె.ఎల్.ఎన్.ప్రసాద్ ప్రచురణకర్త. విజయవాడ నుండి వెలువడేది. పురాణం సుబ్రహ్మణ్యశర్మ, తోటకూర రఘు మొదలైన వారు ఈ పత్రికకు సంపాదకులుగా వ్యవహరించారు. ఫిడేలు రాగాలు, ఇల్లాలి ముచ్చట్లు, జోకాభిరామాయణం మొదలైన శీర్షికలు పాఠకుల అభిమానాన్ని చూరగొన్నాయి.
06 ఏప్రిల్ 1979 సంచికలో ఈ క్రింది అంశాలు ఉన్నాయి.
సుద్దాల హనుమంతు-జానకమ్మ పురస్కారం
ప్రముఖ సినీ గేయ రచయిత అయిన సుద్దాల అశోక్ తేజ, తన తండ్రి సుద్దాల హనుమంతు (జానపద కళాకారుడు, తెలంగాణ విమోచనోద్యమకారుడు, తెలుగు సినిమా పాటల రచయిత, గాయకుడు) మరియు తన తల్లి జానకమ్మల జ్ఞాపకార్థం సుద్దాల ఫౌండేషన్ ఆధ్వర్యంలో ఏర్పాటుచేసినదే ఈ సుద్దాల హనుమంతు-జానకమ్మ పురస్కారం. సుద్దాల ఫౌండేషన్ 2010 అక్టోబరు 13లో ప్రాంరంభమైంది.
పాటిబండ్ల విజయలక్ష్మి
పాటిబండ్ల విజయలక్ష్మి తెలుగు రచయిత.
ఈమె వ్రాసిన ప్రేమ కిరీటం నవల అదే పేరుతో సినిమాగా వెలువడింది.ఈమె వ్రాసిన కథలు వనిత, యువ, ఆంధ్రప్రభ, చతుర మొదలైన పత్రికలలో ప్రచురింపబడ్డాయి.
ఈమె వ్రాసిన కొన్ని కథలు:
బడేవారిపాలెం
బడేవారిపాలెం , ప్రకాశం జిల్లా, వోలేటివారిపాలెము మండలానికి చెందిన గ్రామము.2001 వ .సంవత్సరం జనాభా లెక్కల ప్రకారం గ్రామ జనాభా 122. ఇందులో పురుషుల సంఖ్య 60, మహిళల సంఖ్య 62, గ్రామంలో నివాస గృహాలు 25 ఉన్నాయి.
గౌతమీ గ్రంథాలయం (రాజమండ్రి)
గౌతమీ గ్రంథాలయం రాజమండ్రి నగరానికే తలమానికమైన అతిపెద్ద గ్రంథాలయం. గౌతమీ గ్రంథాలయం ఇది కందుకూరి వీరేశలింగం గారిచే బలపర్చబడిన 20 వేల పైచిలుకు గ్రంథాల భాండాగారం.
1898లో నాళం కృష్ణారావు నాళం వారి సత్రంలో గ్రంథాలయం స్థాపించి తర్వాత దానికి శ్రీ వీరేశలింగం పుస్తక భాండాగారమని పేరుపెట్టి నడిపాడు. 1911లో అద్దంకి సత్యనారాయణశర్మ స్థాపించిన వసురాయ గ్రంథాలయం, 1914లో ప్రారంభమైన సర్వజన పుస్తక భాండాగారం వంటివి ప్రారంభమయ్యాయి. కొన్నేళ్ళకు నాళం కృష్ణారావు వసురాయ, సర్వజన గ్రంథాలయాలను తాను స్థాపించిన శ్రీ వీరేశలింగం పుస్తక భాండాగారంలో విలీనం చేశాడు. ఇదే గౌతమీ గ్రంథాలయంగా రూపొందింది. గ్రంథాలయ సంఘ కార్య దర్శి అయిన పాటూరి నాగేశ్వరరావు ప్రోద్భలంతో 1920లో వావిలాల గోపాలకృష్ణయ్య సహకారంతో రిజిస్టర్ చేసి అప్పటివరకూ ఇన్నీసు పేటలో ఉన్న గ్రంథాలయాన్ని ప్రస్తుతం ఉన్న ప్రాంతానికి మార్చారు. గౌతమీ గ్రంథాలయంగా మారిన కొన్నేళ్ళకు కొక్కొండ వేంకటరత్నం పంతులు స్థాపించిన రత్నగని గ్రంథాలయం కూడా ఇందులో విలీనమైంది.
1920 నుంచి దశాబ్దాల పాటు శ్రీపాద కృష్ణమూర్తి శాస్త్రి, చిలకమర్తి లక్ష్మీనరసింహం, వేదుల సత్యనారాయణశాస్త్రి వంటి సాహిత్య ప్రముఖులు గ్రంథాలయ కమిటీలో పలు హోదాల్లో గ్రంథాలయాన్ని అభివృద్ధి చేశారు. 1953లో ప్రత్యేక ఆంధ్ర రాష్ట్రం ఏర్పడ్డప్పుడు, తర్వాత ఆంధ్రప్రదేశ్‌ అవతరణలోనూ ఈ గ్రంథాలయానికి కేంద్ర గ్రంథాలయమయ్యే అవకాశం, ప్రభుత్వ గుర్తింపు పొందే అవకాశం చేజారాయి. 70వ దశకం తుదివరకూ గ్రంథాలయం ప్రైవేటు నిర్వహణలోనే ఉంది. 1962లో గ్రంథాలయ కమిటీ కార్యదర్శిగా మహీధర జగన్మోహనరావు బాధ్యతలు చేపట్టి చాలా సమర్థవంతంగా నిర్వహించాడు. దాతలను, పండితులను వెంటబడి, బ్రతిమాలి మరీ పుస్తకాలు, సామాగ్రి విరాళంగా తెచ్చి గ్రంథాలయాన్ని సుసంపన్నం చేశాడు. మహీధర జగన్మోహనరావు రాజీనామా తర్వాత నరసింహ శర్మ, ప్రసాదరావు, సుబ్రహ్మణ్యం వంటి గ్రంథాలయ సిబ్బంది గ్రంథాలయాన్ని కాపాడుకుని అభివృద్ధికి కృషిచేశారు.
1970ల్లో వై.ఎస్.నరసింహారావు స్థాపించిన ఆంధ్రకేసరి యువజన సమితి గ్రంథాలయాన్ని ప్రభుత్వం స్వీకరించి అభివృద్ధి చేయాలని ఉద్యమ స్థాయిలో పనిచేసింది. రాజమండ్రితో పాటు ఆంధ్రప్రదేశ్‌లోని పలు ప్రాంతాల ప్రముఖులు, సాహిత్యవేత్తలను కదిలించి గ్రంథాలయాన్ని ప్రభుత్వం స్వీకరించాలని ఉత్తరాలు రాయించి కార్డుల ఉద్యమం చేపట్టారు. ఎట్టకేలకు 1979లోప్రభుత్వం దీని నిర్వహణ చేపట్టింది. 1983-84లో గౌతమీ గ్రంథాలయం పాత భవనం కూలిపోయింది. క్రమేపీ కొత్తభవనాన్ని ఏర్పరిచారు. 1986లో గ్రంథాలయాన్ని ప్రభుత్వం కొత్తగా అకాడమీలను విలీనం చేసి ఏర్పాటుచేసిన పొట్టిశ్రీరాములు తెలుగు విశ్వవిద్యాలయంలో విలీనం చేస్తామని ప్రతిపాదించింది. ప్రజలు అభివృద్ధి చేసుకుని అపురూపమైన గ్రంథాలతో, ఎంతో చరిత్రతో రూపొందించిన ఈ గ్రంథాలయాన్ని హఠాత్తుగా విశ్వవిద్యాలయంలో విలీనం చేస్తాననడంతో ప్రజలు తిరగబడ్డారు. వావిలాల గోపాలకృష్ణయ్య సహా పలువురు గ్రంథాలయ ప్రముఖులు ఈ విలీనాన్ని వ్యతిరేకించారు. ప్రజా వ్యతిరేకతకు భయపడ్డ ప్రభుత్వం ఆ ప్రయత్నాన్ని తుదకు విరమించుకుంది.
ప్రభుత్వ గ్రంథాలయ విభాగం నిర్వహణలో కొనసాగుతున్న గౌతమీ గ్రంథాలయానికి 2017-18 కాలంలో కొత్త భవనాలు నిర్మిస్తున్నారు.
http://godaavari.blogspot.in/2014/11/blog-post.html
రొయ్య శ్వాసవ్యవస్థ
రొయ్యలో శ్వాసక్రియ మూడు రకాల శ్వాసాంగాల వల్ల జరుగుతుంది. ఆవి:
బాహ్యంగా మొప్పకప్పుకు లోపలివైపు ఉరం గోడకు మధ్యహగల స్థలంలో జలశ్వసకుహరం ఉంటుంది. ప్రతీ జలశ్వసకుహరం ఒక పృష్ఠతలంలో తప్ప అన్ని వైపులా తెరచుకోని ఉంటుంది.
ఈ బ్రాంకియోస్తీగైట్లు లోపలి అంచులు పలచగా, త్వచం లాగా ఆనేక రక్త లిక్విణులతో ఉంటాయి.ఈ శ్వాసావయం ఎల్లప్పుడు నీటిలో మునిగి ఉండటం వల్ల శ్వాసక్రయ తలాన్ని ఏర్పరుస్తుంది. నీటిలో కరిగి ఉన్న ఆక్సిజన్ రక్తంలోకి, రక్తంలోని CO2 నీటిలోకి విడుదలవుతాయి.
ఇవి మూడు జతలు. ఇవి ఆకులలాగా పలుచగా రక్తకుహరాలతో కూడి జంభికా పాదాల కోక్సా-పోడోమియర్ ల చర్మం నుంచి పొడుచుకు వచ్చిన అవయవాలు. ఇవి జలశ్వస కుహరం పూర్వభాగంలో స్కాఫోగ్నాథైట్ కు కింద ఉంటాయి. ఇవి నీటిలో మునిగి ఉంటాయి. ఈ శ్వాస అవయవాలను ప్రథమిక మొప్పలు అని చెప్పవచ్చు.
రొయ్యలో మొత్తం ఎనిమిది జతల మొప్పలు (Gills) ఉంటాయి. మొప్పకప్ప వీటిని కప్పి ఉంటుంది. మొప్పల పుట్టక అవి ఉండే స్థానాన్ని అనుసరించి ఇవి మూడు రకాలు.
ప్రతీ మొప్ప దాదాపు అర్ధచంద్రాకారంలో, క్రమంగా పూర్వపరాల్లో పెరిగి ఉంటుంది. ప్రతి మొప్ప దాని ముండున్న మొప్పకంటె పెద్దగ ఉంటుంది.మొప్ప పృష్థతలం జలశ్వాస కుహరపు పూర్వపృష్థ గుంటలోనికి చొచ్చుకొని ఉంటుంది. రొయ్యలో గల మొప్పలన్నీ ఫిల్లోబ్రాంక్ రకానికి చెందినవి.మొప్ప యొక్క పృష్టభాగము మొప్ప కుహరములోనికి, ఉదర భాగము మొప్పమూలము ద్వారా శరిరకుడ్యముతో కలపబధి యుండును.
జంభికల యొక్క స్కాఫోగ్నాధైతటులు నిరంతరము కదులుచుండుట వలన నీరు రెందు వైపులనున్న జలశ్వాస కుహరము లేక మెప్ప కుహరములలోనికి వచ్చును. అది మొప్పలు ఎపిపొడైటులు మేదగా ప్రవహించి మొప్ప కుహరము పూర్వ పృష్టభాగము గుండా బయటకు పోవును. మొప్పలు, ఎపిపొడైటుల వద్ద వాయు వినిమయము జరిగి రక్తము శుభ్రపడును.
అలిపూర్, కర్ణాటక
అలిపూర్, కర్నాటక లో ఒక చిన్న గ్రామము
నేటి నిజం
హైదరాబాదు, నిజామాబాదుల నుండి వెలువడుతున్న దినపత్రిక. ప్రతి గురువారం సాహితీకెరటాలు పేరుతో రెండుపేజీల సాహిత్య అనుబంధం వెలువడుతోంది. బైసా దేవదాసు ఈ పత్రిక సంపాదకుడు. వీణాదాస్ ముద్రాపకురాలు, ప్రచురణకర్త. ఈ పత్రిక సంక్రాంతి, ఉగాది, స్వాతంత్ర్య దినోత్సవం మొదలైన సందర్భాలలో ప్రత్యేకసంచికలను విడుదల చేస్తుంది. రాష్ట్రంలో జరిగే ఏ సాహిత్యకార్యక్రమానికైనా ఈ పత్రిక తగిన ప్రచారం కల్పిస్తుంది.
గుమ్మన్నగారి లక్ష్మీనరసింహ శర్మ
గుమ్మన్నగారి లక్ష్మీనరసింహ శర్మ మెదక్ జిల్లాకు చెందిన కవి, అవధాని. పోతారెడ్డి పేటలో 1934లో జన్మించాడు. కవితా కళ్యాణి, అవధాన సరస్వతి, వాగీశ్వర స్తుతి వంటి గ్రంథాలను రచించాడు. మూడు వందలకు పైగా అవధానాలు చేసి, పలు ప్రశంసలు అందుకున్నాడు. అవధాన శశాంక, ఆశుకవి శేఖర అను బిరుదులు పొందాడు. 2011 సంవత్సరంలో మరణించాడు.
కప్పగల్లు
కప్పగల్లు, భారతదేశం యొక్క దక్షిణ కర్ణాటక రాష్ట్రంలో ఒక గ్రామం ఉంది.. కర్ణాటకలో బెల్లారే జిల్లా, బెల్లారే తాలూకాలో ఉంది ఈ గ్రామం.
2001 భారతదేశం జనాభా లెక్కల ప్రకారం, కప్పగల్లు గ్రామంలో 2997 పురుషులు మరియు 2926 ఆడ మొత్తం 5923 జనాభా ఉన్నారు..
హరవిలాసము
హరవిలాసము కవిసార్వభౌమునిగా ప్రసిద్ధుడైన శ్రీనాథుడు రాసిన కావ్యం. ఈ గ్రంథం శైవభక్తుల జీవితాల్లో పరమేశ్వరుడైనశివుడుచేసిన పలు లీలల సంకలనం.శిరియాళుడు, చిరుతొండనంబి మొదలైన పలువురు శివభక్తుల జీవితగాథలు ఈ గ్రంథానికి ఇతివృత్తం.
శ్రీనాథుడు పలువురు మహాశివభక్తుల జీవితాలను, వాటిలోని శివలీలలను ఈ గ్రంథం రూపంలో సంకలనం చేశారు. ఇందులో వర్ణించిన భక్తుల జీవితాల్లో ఈ క్రిందివారు వున్నారు:
ఆగసనుర్
అన్ని మత ప్రజలు స్నేహపూర్వకంగా మరియు శాంతియుతంగా జరుపుకుంటున్నారు. ఎందుకంటే ఉత్తర-కర్ణాటక సరిహద్దు ప్రాంతాల్లో వెనుకబడిన ప్రాంతాలలో ఒకటిగా, ఈ గ్రామం ముహర్రం పండుగకు ప్రసిద్ధి చెందింది.
బచిగొందనహళ్లి
2001 భారతదేశం జనాభా లెక్కల ప్రకారం, బచిగొందనహళ్లి నందు 3039 పురుషులు మరియు 2998 ఆడ 6037 జనాభా ఉన్నారు.
భదనహత్తి
2001 భారతదేశం జనాభా లెక్కల ప్రకారం, భదనహత్తి నందు 3583 పురుషులు మరియు 3394 ఆడ 6977 జనాభా ఉన్నారు.
చిత్రగుప్త
జాతీయ హాస్యరస పక్ష పత్రికగా చిత్రగుప్త తనని తాను అభివర్ణించుకుంది. 1928లో ప్రారంభమైన ఈ పత్రికను ఎస్.జి.ఆచార్య సంపాదకత్వం వహించగా ఎన్.మునుస్వామి మొదలియార్ నడిపాడు. ఈ పత్రిక 33 సంవత్సరాలకు పైగా నడిచింది. 
ఈ పత్రికలో నాటికలు, కథలు, కార్టూనులు, కవితలు, జోకులతో పాటు ఈ క్రింది శీర్షికలు ప్రకటించబడ్డాయి.
ప్రెస్ అకాడమీ అర్కైవ్స్‌లో చిత్రగుప్త పత్రిక 1958 సెప్టెంబరు 1 సంచిక
బంద్రి
2001 భారతదేశం జనాభా లెక్కల ప్రకారం, బంద్రి నందు 2928 పురుషులు మరియు 2844 ఆడ 5772 జనాభా ఉన్నారు. .
బెవూర్
2001 భారతదేశం జనాభా లెక్కల ప్రకారం, బెవూర్ నందు 2698 పురుషులు మరియు 2658 ఆడ 5356 జనాభా ఉన్నారు..
" 'ఈ గ్రామములో జి.జి.కరియప్ప జన్మించిన చోటు.' "
అబ్బిహళ, బెల్గాం
ఇది కర్ణాటకలో బెల్గాం జిల్లా, అథ్ని తాలూకాలో ఉన్నది.
చింతపెంట సత్యనారాయణరావు
సి.ఎస్.రావు (చింతపెంట సత్యనారాయణరావు) రచయిత, నటుడు, నిర్మాత. ఆయన సుదీర్ఘ కథలు, స్టేజి నాటకాలు, రేడియో నాటకాలు, నవలలు, టి.వి. సీరియళ్ళు, డాక్యుమెంటరీలు మరియు సినిమా వ్యాసాలను వ్రాస్తుంటారు.
గొట్టిపాటి సుబ్బరాయుడు
ఇతడు 1917లో వెంకటమ్మ, వెంకటయ్య దంపతులకు జన్మించాడు. ఇతడు కమ్మ కులస్థుడు. ఇతని పూర్వీకులు గుంటూరు జిల్లావాసులు. వారు అక్కడి నుండి అనంతపురం జిల్లా తాడిపత్రి ప్రాంతానికి వచ్చి చేరారు. అక్కడి నుండి వారి నివాసము ధర్మవరం సమీపంలోని ఎగువపల్లెకు మారింది. ఎగువపల్లె దగ్గరలో కల కోనాపురంలో ఇతని తండ్రి వెంకటప్ప కాపురం పెట్టి గౌరవముగా సేద్యం చేసేవాడు. ఇతని 10వ యేటనే తల్లిదండ్రులను కోల్పాయాడు. తన అన్నగారి వద్ద పెరిగాడు. వెంకటరామారావు వద్ద తెలుగు సాహిత్యము, వీరభద్రరావు వద్ద ఆంగ్లము, చరిత్ర మొదలైనవి చదివాడు. గాంధీ పిలుపు మేరకు స్వరాజ్య ఉద్యమములో పాల్గొన్నాడు. వ్యవసాయకూలీగా జీవితము ప్రారంభించి ఆంధ్రరాష్ట్ర రైతు సంఘ అధ్యక్షుడిదాకా ఎదిగాడు. ఇతడు రాజకీయ రంగంలో ప్రవేశించినా పదవులకోసం ప్రాకులాడలేదు.
ఇతడు రచించిన అనేక కావ్యాలు అముద్రితాలు. అలభ్యాలు. 
ముద్రిత రచనలు:
ఇతడు ఈ క్రింది పత్రికలకు సంపాదకత్వం వహించాడు.
వినోదిని
నవ్వుల మాసపత్రిక. ఈ పత్రిక 1932 డిసెంబరు నుండి పి.ఎస్.వేణుగోపాలస్వామి నాయుడు స్వీయ సంపాదకత్వంలో కొన్నినాళ్లు నడిపాడు. ఆ తరువాత ఈ పత్రికకు ఆర్.రంగనాయకమ్మ సంపాదకురాలుగా వ్యవహరించింది. 
1934 ఏప్రిల్ సంచికలో ఈ క్రింది విషయాలు ఉన్నాయి.
ఈ పత్రికలో హాస్య విషయాలతో పాటు సాముద్రికశాస్త్రము, చదరంగము, గ్రంథసమాలోచన, రాజకీయ వ్యాసాలు కూడా ప్రచురింపబడ్డాయి. ప్రముఖ రచయిత చలం వ్రాసిన బ్రాహ్మణీకం దీనిలో ధారావాహికగా వెలువడింది.
ఈ పత్రికలో ఆనాటి హేమాహేమీలైన రచయితలందరూ వ్రాశారు. అందులో కొందరి పేర్లు:
విశ్వనాథ కవిరాజు, పూడిపెద్ది వేంకటరమణయ్య, చలం, సౌరిస్, కొడవటిగంటి కుటుంబరావు, జలసూత్రం రుక్మిణీనాథశాస్త్రి, భాగవతుల శివశంకర శాస్త్రి